1.Baloreak - Bizitoki ikastola\nBizi Tokiko kideek komunean ditugun baloreak:\nâ— Euskaraz bizi\nBizi Tokin euskaraz bizitzeko, komunikazioa, ahozkoa zein idatzizkoa, euskaraz egiten dugu. Hala ere, euskara ikasten ari diren pertsona erdaldunei, Bizi Toki egitasmoan esku hartzeko aukera eman nahi diegu.\nHorretarako, horra egiten dugunaÂ :\n- EuskaldunekÂ : erdaldunak etorri bezain laster euskara ikasten laguntzen ditugu, haiei gehienetan euskaraz zuzenduz, ahozkoan zein idatzian, itzulpenak eginez eta azalpenak emanez. Goiz guziz, gutariko batzuek, euskararen ikasketan kontzentratu nahi duten helduen haurrak gure gain hartzen ditugu. Beste batzuk, euskara ikasten ari diren helduak laguntzeko hor gara.\n- ErdaldunekÂ : Bizi Toki egitasmoan esku hartzeak, bere helburuekin, besteak beste hizkuntza helburuekin, helduek zein haurrek bat egitea dakar. Gauzak hola, Bizi Tokira heldu bezain laster, entzunez, galderak pausatuz, ahozkoan zein idatzian esaldiak eraikitzen ahaleginduz, baita bakarka landuz ere, euskararen ikasketa abiatzen dugu. Helduei zein haurrei zuzentzen gatzaizkielarik, jadanik ikasitakoa praktikan ezartzen dugu. Jarduera bat animatzeko, itzulpenarentzat heldu euskaldun batek laguntzen gaitu; horrela, jarduera, euskara ikasteko parada bat gehiago bilakatzen da ere. Beste hizkuntzen erabilpena, beren ikasketarako antolatutako jardueretara mugatzen da edo euskaraz osoki ulertzea posible ez den egoeretara.\nPertsona erdaldun bakar batek talde euskaldun oso baten gain hizkuntza mailan ukan dezakeen eraginaz kontziente izanik, gu aur eta gure haurrek ahozko zein idatzizko euskara epe ahal bezain laburrean menperatzeko egin behar den guzia egitea dagokigu. Gure haurra jada mintzairan sartua baldin bada baina bakarrik erdaraz, euskaraz mintzatu ahal izan arte bere presentzia Bizi Tokin mugatzea beharrezkoa izan daiteke,Â euskara ikasten ari diren haur erdaldunei irekitako momentuetara. Horrela, pertsonek Bizi Tokin erabiltzen duten ohizko hizkuntza (euskara) aldatu behar izatea saihestu nahi dugu.\nâ— Elkar laguntza eta adiskidetasuna bizi\nPertsonen arteko epe luzerako harreman sakonak bizi nahi ditugu, ondoko baloreetan oinarrituz: zintzotasuna, errespetua, elkar laguntza eta gatazken prebentzioa eta konponketa bortizkeriarik gabeko komunikazioaren bidez.\nPertsonen artean iragandako denbora luzeak sor ditzakeen elkarren ezagutza sakona, elkar ulertzea, konfiantza eta adiskidetasuna bizi nahi ditugu.\nâ— Kolektibotasuna bizi\nIndibidualismoak, hau da soilik nor beretzat bizitzeko joerak, bizimodu kapitalista ezaugarritzen du. Bizi Tokin, bizimodu kolektiboa eraikitzen eta bizitzen ari gara. Adibidez,Â Bizi Tokiko ondasunen jabegoa kolektiboa da eta Â«Â Bakoitzarengandik bere ahalen araberaÂ ; bakoitzarentzat bere beharren araberaÂ Â» lemari jarraikiz, kolektiboki ekoiztutako ondasunak (adibidez janaria) kolektiboko kideen artean partekatzen ditugu.\nâ— Burujabetasuna bizi\nPolitikoki, Bizi Tokiko kideek indibidualki eta kolektiboki burujabetasuna eta autonomia bizi nahi ditugu, hau da, dagozkigun erabakiak gu aurek hartu nahi ditugu, gure burua gu aurek administratu (gobernatu) nahi dugu eta betetzen ditugun arauak eta legeak gu aurek finkatu nahi ditugu. Burujabetasuna eta autonomia jada hein batean bizi ditugu eta ildo horretatik doazen kolektiboekin harremanak bultzatzen ditugu.\nâ— Jendarte ez kapitalista bizi\n1. Lana, ikuspegi kapitalistatik, balorea sortzen duen jarduera bat da. Merkantzia bakoitzaren balorea, merkantzia hori ekoizteko beharrezkoa izan den lan denbora (kantitatea) da. Balorea diruak adierazten du.\n2. Lana, jendarte kapitalistaren oinarria da, hau da, bizi soziala bere inguruan eratzen da. Beste molde batez adierazteko, bizimodu sozial kapitalistan, ekonomiak biziaren beste dimentsioak menpean ditu. Ekoizpena (edo lana, edo ekonomia), biziaren gainerateko jarduera sozialengandik deslotua eta biziaren gainerateko jarduera sozialekiko ezberdina den jarduera bezala hartuta, historikoki kapitalismoaren sorrerarekin etorri zen eta merkatu jendartearen harreman sozialen muina da. Lehenago, ekoizpenak biziarekin bat egiten zuen eta bizia harreman sozial ez kapitalistek ezaugarritzen zuten. Biziko jarduera ezberdinak arrunt elkar lotuak ziren, bereizi ezinak ziren.\n3. â€œAdibidez, laguntza tekniko hutsa baino askoz gehiago ziren ohituren eta elkarrekikotasun arauen arabera auzoen laguntzaz zerria hiltzea eta gatzatzea, urdaitegi industrialean bezala ekoiztea ote zen?â€ galdetzen zuen Ingmar Granstedtek.\n4. Behar materialak nahita nahiez aintzat hartu behar ditugu eta hauen asetzeko ekoizpena bermatu behar dugu, baina ez dugu ekoizpen honetaz bizi sozialaren abiapuntua ez eta ere oinarria egin nahi. Gainera, gure ustez, ekoizpen hau biziaren gaineratekoari lotu behar da. Horrela, adibidez, landatzea ez da soilik elikagaien ekoiztea, kanpoan egotearen plazera da ere, eguzkitan egotearena, jarduera kolektiboa egitearena, landareak eta abereak behatzearena, jakitateak eskuratzea eta transmititzearena, oturuntza baten iragarpena izan daiteke, kantu eta dantza kolektibo gaubeila batena, maitasun topaketa baten aukera... Asmatzekoa den beste gauza anitz izan daiteke ere, landatutako izakiekiko harreman berezi baten unea adibidez...\n5. Gure harreman sozialak eta jarrerak eraldatzen ditugu, gaurko jendartean hauek ekonomikoak direlako; ekonomikoak ez izateko urratsak egiten ditugu. Ekonomiatik atera nahi dugu, hau da baloretik, ekoizpenetik, lanetik, dirutik, lansaritik (soldatatik), merkantziatik, merkatutik, lehiatik, trukaketatik, truketik... Ekonomiatik ateratzea, harreman sozial ekonomikoak harreman sozial ez ekonomikoetan eraldatzeko mugimendua da.\n6. Gure sozializazioaren auto-eraldaketa kolektiboaz ari gara.\n7. Gure antzeko ildotik doazten norbanako eta kolektiboekin, harreman sozialak eta kulturalak ukan eta garatu nahi ditugu. Ondasunak, oturuntzak, bestakâ€¦ elkarri eman nahi dizkiogu. Emaitza horiek, harreman sozialak dituzte helburu. Merkatuan aurkakoa gertatzen da: harreman sozialak, merkantzien trukaketarako bitartekoak dira.\nâ— Autosufizientzia ekonomikoa bizi\nGure jendartearen arazoak, jarduera ekonomikoak eta politikoak eskala handiegian antolatuak izateari lotuak dira besteak beste. Beraz, eskalaz aldatu behar da eta lokalki autosufizientzia eta autonomia garatu behar dira. Zentzu honetan, gure eguneroko oinarrizko beharrak gu aurek asetzea (adibidez elikagaiak, ekoizpenerako tresna sinpleak eta energia gu aurek ekoiztuz; eraikinak eraikiz, fabrikaziorako edo konponketarako tokiak...) ahalbidetzen duten jakitateak eta bitarteko materialak (adibidez lurra) indibidualki eta kolektiboki gureganatuz, ekonomikoki autosufizientea den bizimodu baterantz aitzinatzen gara.\nâ— Elkarri emanez bizi\nAuto-ekoizpenaren bitartez asetzen ez ditugun gure beharrak asetzeko, behar horiek adierazi eta lagunek egiten dizkiguten emaitzei esker ase nahi ditugu. Ber gisan, lagunek adierazitako beharrak ase ditzaten emaitzak egin nahi dizkiegu. Ez dugu eskualdatzen (transferitzen) ditugun ondasun horien baliokidetasuna bilatzen. Ematearen bidez esku zabaltasuna adierazi nahi dugu, eta horrek eskuzabaltasuna eragin nahi du. Ematearen bidez bestearekiko kezka adierazi nahi dugu ere.\nAutosufizientziarantz aitzinatzeak eta elkarri emateak, bizitzeko gure lan indarra saldu behar izatetik gero eta gehiago askatzen gaitu.\nâ— Naturarekin orekan bizi\nNatura errespetatuz, honen kontaktuan bizitzen gara.\nPlanetaren oreka ekologikoarekin bateragarria den bizimodu baterantz ahal bezain fite aitzinatzeko, gure eguneroko hainbat ohitura aldatzen dugu.\nErabiltzen ditugun energiaren, ekaien eta tresnen jatorriari, ekoizpen prozesuari eta bilakaerari buruz hausnartzen dugu.\nâ— Eskolari alternatiba bizi\nBizi Tokiko gurasoek ez ditugu gure haurrak eskolarizatzen, ez eskola konbentzionaletan, hau da administrazioak finkatutako programak segitzen dituzten eskola publiko zein pribatuetan, ez eta ere eskola alternatiboetan; gu aurek haurren hezkuntza gure gain hartzen dugu, irakasleei delegatu gabe; ezagutzak beren testuingurutik aterata pertsona batetik bestera transmititzeko ahaleginak egiten dituen eskolaren esku hezkuntza utzi gabe. Beraz eskolari alternatiba bat praktikan ezartzen dugu.\nHezkuntzaren bidez haurrei zein balore eta zein jakitate transmititu nahi dizkiegu?\nHaurrei zerbait transmititu ahal izateko, hau da, haurrek, helarazi nahi dieguna benetan berena egin dezaten, transmititu nahi diegun hori zentzuz betea izan behar da. Baloreak eta jakitateak bereziki zentzuz betetzen dituenak, haurraren hurbilekoek (gurasoek, gurasoen lagunek...) egunerokotasunean hauek bizitzea da. Horretarako, belaunaldi ezberdinak biltzen dituen Bizi Toki espazio kolektiboan, guretzat garrantzi handia duten baloreak eta jakitateak bizitzen ditugu.\nBertan, haurren ikaskuntza prozesua, beren hurbilekoen egunerokotasunean sakonki errotua da, hauen bizi sozialari lotua da; haurrak, ikasketak ahalbidetzen dituzten hamaika testuinguruetan helduekin harremanetan dira: etxean, landa eremuetan, karrikan, tailerretan...\nDemokrazia zuzena, espazio kolektibo honetan indarrean ezartzen dugu. Sistema politiko honek, bereziki haurrentzat funtzio hezitzaile eta sozializatzaile garrantzitsua du. Haurrek biltzarretan esku hartuz, argibideak, aholkuak, jakitateak... eskuratzen dituzte besteak beste, eta demokrazia zuzena praktikatzen dute.\nHaurren hezkuntza, beren inguruko mota anitzetako praktika sozialek osatzen dute beraz. Adibidez, gure beste balore garrantzitsu bat autosufizientzia ekonomikoa izanik, haurrei, beren adinari egokitutako lanekin helduak lagunduz, lan kooperatiboetan esku hartzeko aukera ematen diegu. Elkar laguntza, elkarri ematea, besteen beharrei adi egotea... espazio kolektiboan bizitzen ditugu, eta biziz transmititzen. Haurrentzat, gertakari sozial bakoitza, helduen esperientziatik ikasteko parada da; adibidez festak prozesu hezitzailearen parte dira.\nMargolaritza, sukaldaritza, irakurketa, idazketa, matematikak, baratzegintza, brikolagea, kantua, bertsolaritza, dantza, erritoak, mito, legenda eta ipuin kontaketak... haurren inguruko eguneroko praktika sozialak dira, ikasten eta bizitzen ditugu, eta ondorioz haurrek, nahi baldin badute, ikasten eta bizitzen dituzte. Biziz ikasten. Horrela bizitzak eta ikasketak bat egiten dute.\nBeraz, Bizi Tokiko haurrentzat, hezkuntza ez da aparte den jarduera bat, banandutakoa, bereizitakoa, instituzionalizatutakoa.\nNahiz eta haurren beharrei gurasoek dieten arreta handiena ezarri behar, haurren hezkuntza herri edo auzo baten herritar guziek bermatzea litzateke interesgarriena: jendakiek (gurasoek, amatxik, aitatxik, ttanttak, ottok, arrebak eta anaiak...), auzokoek eta gainerateko herritarrek, haurrek, adinekoek eta zaharrek. Biziaren bukaera arte ikasketa prozesua ez denez inoiz gelditzen, ezagutzaren iturrian gehien edan dutenak zaharrak dira; horregatik bereziki jakintsuak dira eta gazteagoei gauza anitz transmititzeko badute.\nBeraz jende guziak hezitzaile izan daitezke. Gure ustez, ez da irakasle izendaturiko pertsonaiarik eta hezitzaile deitutako lanbiderik beharrezkoa, hau da, jakintzaren hedapenean espezializatua den jenderik, ez eta ikasle izendaturiko haurrik ere. Gure iritziz, biziki onuragarria da ez egitea hezkuntzaz bereiz den espazio batean kokatzen den jarduera bat, biziki onuragarria klaserik ez egitea, haurrak eskolaren hormen artean egotera ez behartzea; bai ordea, haurrei, herritarren arteko harremanetan etengabe murgildurik egoteko parada ematea, sortzen diren unetik. Hau da, pentsatzen dugu beharrezkoa dela hezkuntza eskolarretik, instituzionalizatutik, hezkuntza herritarrera pasatzea, haurrak herriaren baitan heztea.\nAmak lehenik, baina baita ere aitak edota beste heldu batzuek, beren gorputzaren kontaktuan ninia hainbat hilabetez soinean eramatea, sortu berriari eskaintzen ahal diogun egoera hoberena da, duela gutxi arte mundu osoan egiten zen bezala, eta oraindik ere munduko biztanle anitzek, pobreak deitutako herrietan bereziki, egiten duten bezala. Ninia soinean daramana, beste helduekin heldu jardueretan murgildua da, eta hilabete guzi horietan, niniaren zeregin nagusia, eramaten duen helduaren jokabideen, topaketen eta inguruaren behatzaile izatean datza, hau da, niniak, haren heldu jardueretan zentratua den helduarengan arreta ezartzen du, eta bizia nolakoa den ikasten du.\nNinia, hilabete batzuen buruan, behatzen dituen ekintzak bere gisara berregiten hasten da. Imitazio jokoa sortu da, ikasketarako oinarrizko tresna dena, funtsezkoa. Joko hauetan haurrak gauzak behin eta berriz errepikatzen ditu, eta horrela hauek zehazten eta finkatzen dira.\nUrratsez urrats, umeak behaketatik parte hartzera pasatzen dira. Haur zaharragoak eta helduak imitatzeko joera hori nahita nahiez agertzen da. Hain zuzen, haurrek, beren ingurukoen jardueretan esku hartu eta ingurukoen interesak bizi nahi dituzte, haur zaharragoek eta helduek osatzen dugun taldearen kide izatearen nahikundea dutelako. Jarduera horiek taldea ezaugarritzen dutelarik, beraz balore sozial handia dutelarik, hauek erakargarriak bilakatzen dira haurrentzat.\nHaurrek, esplorazio sena badute, munduaz ahal duten guzia ulertzeko nahikunde sutsua dute, eta mundu horretan pertsona handiek egiten ditugun gauzak gauzatzea. Ondorioz, haurrei, haur zaharragoek eta helduek burutzen ditugun jardueretan esku hartzeko aukera eman behar zaie, beren ahalen arabera. Jarduera guzi horiek ikasketetarantz sarbideak dira, eta ikasketa horiek iraunkorrak eta ongi barneratuak dira. Ikastea, une bakoitzean, egoera berriaren aitzinean, aitzineko esperientzia gogoan ukanik, une horri ahal bezain ongi egokitzea da, norberaren bizirautearentzat lehenik, plazerarentzat eta erosotasunarentzat ondoren : inguruan ditudan jendeen hizkuntza mintzatu, zenbatu, irakurri, idatzi, agurtu, gorputz kodeak erabiliâ€¦ Eta horretarako bereziki behar dudana, jakitate edo portaera jakin baten barne-barneko beharra da.\nHeldua, adibidez aterbea (etxola) eraikitzen ari da. Gure ustez, aterbea ere eraiki nahi duen haurrari ez dio nola egin behar duen akademikoki irakatsi behar. Egurra eta tresnak eman behar dizkio, egiten duena erakutsi behar dio, jestu guziak, urrats guziak, eta urratsez urrats lagundu behar du, ikasketaren ibilbidean, biziarekin bat eginez, haurraren aurretik joan gabe, lehenagotik egindako metodologiarik eman gabe, bere ibilbidetik desbideratu gabe.\nKonplexutasuna menperatzen ikasteko, usu hobe da konplexutasunean murgiltzea, urratsez urrats sinpletik konplikatura joatea baino.\nHaurrarentzat, arlo intelektualean bere baitarik zerbait ulertzen lortzea, azalpena eskuratzea baino hobea da beti, bereziki, norberak, bakarrik ulertzea lortzen duenaz hobeki gogoratzen delako, eta bestalde, bere baitarik gauzak ulertzeko duen gaitasunean konfiantza hartzen duelako.\nHaurrak eskatu ez duen borondate onez beteriko iritzia edo laguntza ahalegina, bere ikasketa kudeatzeko bere gaitasunetaz dudaraziko dute.\nHaurrek, errealak eta berez zentzuz beteak diren gauza naturalengandik edo egindakoengandik (fabrikatuengandik), haiek ikasten laguntzeko egindakoengandik baino askoz gehiago ikasten dute; beste molde batez adieraziz, gure eguneroko bizian erabiltzen ditugun objektuez eta tresnez, haientzat egindako material hezitzaile berezi gehienaz baino interesatuagoak dira.\nIkasketa ez da irakaskuntzaren emaitza. Irakaskuntzak ez du ikasketa egiten. Ikasten dutenek dute ikasketa egiten, ikasketa sortzen, esperientziatik jakitatea sortzen.\nIkasten ari garelarik, ikasketa sortzen dugularik, zer egiten dugu? Behatzen (obserbatzen), entzuten, hunkitzen, sentitzen, erabiltzen (maneiatzen), neurtzen, kalkulatzen... dugu.\nGure buruari galderak pausatzen dizkiogu: â€œZergatik hori?â€ edo â€œZergatik horrela da?â€ edo â€œGauza horrek eragin hori ote du?â€ edo â€œZeren ondorioz hori gertatzen da?â€â€¦ Eta teoriak, hipotesiak asmatzen ditugu, gure buruari ondokoa diogu: â€œBeharbada horregatik ote da?â€ edo â€œHau egiten badut beharbada hori gertatuko da?â€â€¦ Ondotik teoria edo hipotesia hauek probatzen ditugu, irakurriz, behaketa sakonagoaren bidez, esperientziak planifikatuz, guk baino gehiago dakiten pertsonei galderak pausatuzâ€¦ Orduan, beharrez, gure teoriak moldatzen ditugu, edo baztertzen, eta prozedurak segitzen du. Haurrak, eguneko une bakoitzean, prozedura honekin etengabe lanean ari dira. Helduen bizian Metodo Zientifikoa deitzen diogu honi eta, hain zuzen, haurrek, sortzen direnetik erabiltzen dutena da.\nNormalean, haurrak, ez dira prozedura honetaz, metodo honetaz, kontziente; ez dakite behatzen ari direla, teoriak egiten, probatzen eta berrikusten ari direla, eta harrituak eta nahasiak lirateke erraten bagenien. Haurrentzat, ikastea ez da gogozko (borondatezko) ekintza, ez dute â€œOrain hau edo hori ikasiko dutâ€ pentsatzen. Haurrak beren ikasketez kontziente bilaka araztea, baliteke haiekiko egiten dugun huts pedagogiko handienetakoa izatea. Ikasketekiko kezkek dituzte haurren ikasketak itzaltzen.\nUne egokia delarik, ikasketa oso bizkorra da. Ez da beharrezkoa adin tarteak finkatzea : une egokia, haurra gai batez oso interesatua den unea da. Bizkortasun hori, ortografia eta gramatika mailan nabarmena da, haurra prest dagoen unea itxaron dugularik. Haur jakin batek 11 urtetan aditz-jokoak landu ditu, adin horretan ortografiaren garrantzi sozialaz kontziente bilakatu delako. Ez ditu denboren izenak ezagutzen, baina haien ortografia ezagutzen du, eta hau da helduak beharrezkoa duen gaitasun soziala. Denbora sinpleen izenak ohizko hiztegiaren barne direnez, goiz ala berant eskuratuak izanen dira. Zortzi urteko haurrari orainaldian aditz bat jokatzea eskatzen zaiolarik, neurtzen den jakitatea Â« jokatu Â», Â« aditza Â» eta Â« orainaldia Â» izenak dira, eta ez egiazko jakitatea : zortzi urteko haurrak hitz egiten daki eta ondorioz jokatzen badaki.\nIkasketa informalean, ikasketa batzuk, adibidez irakurketarena, eskolarragoa den ibilbidean baino berantago egiten dira batzuetan, baina orduan ikasketa askoz bizkorragoa da.\nCÃ©lestin Freineten Â« Gramatika lau orrialdetan Â» idazkia, hein batean gramatikaren ikasketa informalaren aldekoa da : Â« Molde onargarrian idazten nekien ; hori zela garrantzitsuena ongi sentitzen nuen, baita konplikazio gramatikal guziak bereziki asmakuntza eskolastikoak zirela, eta nik, 18 urte ukan arte maisuek eta eskuliburuek burua bete-bete egin zidaten horrek, kalte handiegirik gabe gramatikaren bederatzi hamarrenak ahanzten ahal banituen, gramatika, irakatsi zidaten moldean, bizitzeko ezinbestekoa ez zela erran nahi zuen, eta ordu arte segitutako bidea ikasleen beharrei ez zegokiela erran nahi zuen, ikasleei, bizian, terminologia bost axola zaielako. Idatziz eta irakurriz idazten eta irakurtzen ikasten da Â».\nIkasketa informala, ekiteko molde kontzienterik eta espliziturik gabe egiten da, asimilazioz, behaketaz, imitazioz. Haurraren ingurumen aberatsean eta anitzean gauzatzen da, gurasoenean, gizartearenan eta muduarenan.\nIrakurketa, idazketa eta matematikak, haurraren hurbilekoek egunerokotasunean praktikatzen badituzte, normalean haurrak molde oso naturalean ikasten ditu, irakaskuntzarik behar izan gabe. Denek, gure familiaren baitan, gure ama hizkuntza, berez, hau da inplizituki, ikasi dugu, gure moldean eta erritmoan, metodo eta pedagogia akademikorik gabe, soilik arretaz entzunez, ingurukoak imitatuz eta beharrezkoa izan zaigularik laguntza eskuratuz. Horrela ere ibiltzen ikasi dugu. Bada ez ote dugu arlo guzietan horrela ikasten ahal?\nErran gabe doa, haurrei, Bizi Tokin praktikatuak ez diren baina pertsonalki interesatzen zaien hainbat gauza ikasteko parada eskaintzen diegula ere, eta haurrek, espazio honetatik kanpo, beste toki eta jende ezberdin anitz ezagutzeko aukera dutela, beste hainbeste jakintza iturri direnak.\nBestalde, haurrek, momentu batean beren burua azterketa batetara aurkeztu nahi baldin badute, horretara prestatu behar dira, argi izanik kolektiboki heldu oro haur edo nerabe bati horretan laguntzeko gai dela. Haur batek azterketa bat gainditu nahi baldin badu, gaindituko du, motibazioa baduelako. Argi da ere diplomarik ez ukaitea ez dela baitezpada oztopo ogibide baten atzemateko.\nEskolari alternatiba bat eraikitzen dugun espazio kolektiboan, jakintzaren transmisioaren agertokiak eta dispositiboak, jakintzaren ekoizpenaren agertokiak eta dispositiboak dira ere. Espazio honetan kultura hedatzen da, baina baita ere sortzen. Bertan jakintza horizontala da, sare sozialeko puntu ezberdinetatik mota anitzetako egoeretan azaleratzen da, ezin da monopolizatu. Bakoitzak besteengandik ikasten du eta bakoitzak besteei irakasten die, denen ezagutzak amankomunean ezarriak dira, denek jakintzaren garapenean parte hartzen dute.\nEskola alternatiboa izatetik eskolari alternatiba izatera pasa den esperientzia interesgarria da Rebeca eta Mauricio Wildek Ekuadorren gauzatu dutena (bideo bat interneten ikus daiteke ondoko helbideetan: http:/vimeo.com/4211517 ; http:/vimeo.com/4211978 ; http:/vimeo.com/4351996).\nâ— Pentsamolde kritikoa bizi\nGure pentsamoldea, etengabe xerkatzen dabilena, informazio iturri eta ikuspuntu anitzek elikatzen dute. Gure eguneroko ekintzak eta esperientziak bilakatzen eta berritzen dira.\nâ— Bizitza pasionantea bizi\nJendarte kapitalistan dugun bizitzak ez gaitu asetzen. Egunero bizitza horren pobretzea nabaritzen dugu. Bizi Toki, bizitza pasionante bat helburu duen egitasmo orokorra da, hau da, momentu bakoitzean aberatsa den bizitza. Bizi Tokik, bizi poza du helburu.


Zizur Nagusiko Udala » Gizon-emakume ospetsuak\nFRANCISCA LAREKI GOÑI\nFrancisca Lareki Goñi, Juan Miguel Larekiren eta Clara Ventura Goñiren alaba, Zizur Nagusian sortu zen 1828ko urriaren 10ean.\nBere bizia otoitzera bideratu zuen emakume hau Zizur Nagusiko elizan bataiatu zuten urte bereko urriaren 12an. Ikasketak herriko eskolan, eta gerora Iruñean eginda, 22 urte zituela Madrilera joan zen, eta San Vicente Paulek fundatu zuen Karitateko Alaben Institutuan sartu zen, 1859an.\nUrte batzuk geroago, 1874an, institutuko nagusi izendatu zuten. Alabaina, Franciscak pobreekiko hartua zuen konpromisoak eta gutxietsien ordenaren kudeatzaile gisa hartu zuen erantzukizunek beste kargu batzuk betetzera bultzatu zuten.\nHainbesteko bizitasunez beteko zituen bere eginkizunak Ahizpa Franciscak, gizarte klase guztiek eskertu ziotela bere lana. Horren lekuko dugu Madrilen 1902ko urriaren 27an hil zenean egin zioten ehorzketa dolu adierazpen ikaragarria. Hilkutxaren buru Santa Genovevako markesa zihoan, Erreginaren ordezkari gisa. Hilkutxaren segizioan lau udaltzain zihoazen zaldiz, umezurtz etxeko haurrak, hainbat diputatu ohi eta Madrilgo politikari eta militar ugari; horiez gain, Madrilgo herritar xeheak.\nTERESA ONIEVA SANTAMARIA\nTeresa Onieva Lizarran sortu zen 1887an, familia ugari batean. Bost anai-arreba zituen. Ama Salustina (?) Santamaria eta aita Manuel Onieva ziren. Aita gizon konprometitua zen, Azkoieneko (1886) eta Lizarrako (1894) eskoletako maisua. Teresak, txikitatik, argi izan zuen irakasle eta hezitzaile izan nahi zuela. Haurtzaroa Lizarran eman zuen, eta oso oroitzapen onak zituen garai hartaz.\nTxikitatik oso argi izan zuen, eta horretan aitak izan zuen eraginik, bere bizian ezagutzak eta gaitasunak zabalduko zituela, bizi izan zuen garai latz hartan aurrera egiteko. Familia jakin-min intelektual handikoa zen. Bere anaia bat, Antonio Juan Onieva, kazetaria eta hizlaria izan zen, eta literatur lan anitz idatzi zituen. Teresak maistra ikasketak egin zituen Iruñean, eta luze gabe, lanpostua lortu zuen Zizur Nagusia herri txikian.\nZizurren bere bizi osoa irakaskuntzari eman zion, eta herrian ez ezik, haurren ariman ere tartetxoa lortu zuen; gaur egun, oraindik ere, beren curriculumetan arrastorik handien utzi duen irakasle gisa oroitzen dute. Teresak irakaskuntzari bidaien eta aurkikuntzen pasioa gehitu zizkion, eta garai haietan batere ohikoa ez zen ikuspegi unibertsala.\nHerriko maistra izan zen 1920tik 1957ra bitartean. Bere konpromisoa ez zen soilik haurrekin, baita helduekin eta udalerri osoarekin ere. Kontzejuaren bilera anitzetan parte hartu zuen, eta bere herriaren bizitzan parte hartu zuen aktiboki.\nHerriko alaba kutun izendatu zuten 1946an, eta 1957an, erretiroa hartu zuenean, omenaldi hunkigarria eta beroa egin zioten. Areago oraindik, neskatoen eskolari “Teresa Onieva” izena eman zioten. Laurogeita hamar urte beteak zituela hil zen Iruñean.\nANTONIO ASTRAIN ANSOAIN\nAntoniok fite jakin zuen ez zuela bere bizia jaioterrian emango. 14 urte zituela Jesusen Konpainian (Zendeako hainbat herritan -Barañain, Zizur Nagusia- zenbait jabetza izan zituen erakunde erlijiosoa) sartu zen.\nOrdurako, jesuitak Espainiatik bidali zituzten. Antonio intelektuala eta historialaria izan zen Frantzia hegoaldeko Poyanne nobiziotegian; huraxe izan zen, 1868ko Iraultzak agindu zuen kanporatzearen ondoren, ordenak hartu zuen babeslekua. Han Francisco Garaterekin (1982an beatifikatua) egokitu zen.\nBerrezartze borbondarraren ordena berriak erlijio ordenak bueltatzea ahalbidetu zuen, horien artean jesuitena. Horrenbestez, Astrainek Carrion de los Condesen eta Oñan osatu zituen bere ikasketak. 1886an apaiz ordenatu zen.\nErretorika irakatsi zuen Loiolan, 1887tik 1890era bitartean, eta “El Mensajero del Corazon de Jesús” (Jesusen Bihotzaren Mezularia) aldizkariaren zuzendaria izan zen.\nHalaber, Konpainiako jeneral Luis Martin Aitaren enkarguz, Konpainiaren historia idazten hasi zen, eta 30 urte eman zituen eginkizun horretan. Obra hori ezinbestekoa da Konpainiaren ibilbidea ezagutzeko. Zazpi liburuki ditu, eta 1902an hasi ziren argitaratzen, eta 1925ean bukatu. 1923an Kongregazio Nagusiko kide izendatu zuten. Berea da, orobat, “La vida breve de San Ignacio de Loyola” (Loiolako San Inazioren bizitza laburra), 1926an Jesusen Konpainia fundatu zuena, hain zuzen ere.\nGizaseme honek munduaren zimenduak hamar egunez dardarka jarri ziren urtean sortu nahi izan zuen; izan ere, inolako aurrekaririk ez zuen Errusiaren iraultzaren urtean sortu baitzen.\nSantakaran sortu zen, eta han bizia lasaiagoa zen. Gurasoek, Dionisio Bergarak eta Visitacion Navarrok, hoberena nahi izan zuten semearentzat; beraz, txikitatik ikastera bultzatu zuten.\nIruñera joan, eta Anaia Maristen antzinako ikastetxean (Navas de Tolosa kalea) hasi zen ikasten. Ikastetxe horretan batxilergoa egin zuen. Ondoren Irakasleen Eskola Arruntera joan zen, eta irakasle ikasketak egin zituen.\nBuru azkarreko eta ideiak arras garbi zituen gizona zen. Ikasketak bukatu eta berehala hasi zen lanean. Maisu titulua eskuan zuela, lehen lana Turrillasen (Itzagaondoa ibarra) izan zuen, artean oso gaztea zela.\nOndoren bere sorterritik hurbil dagoen Murillo el Cuendera joan zen. 31 urterekin, irakasle zaildua, Zizur Nagusira etorri zen, etaSantacaran igaro zuen haurtzarotik gogoan zuen landa giroa topatu zuen atzera ere Zizurren. Herrian irakasle gisa ez ezik, pertsonalki ere inplikatu zen.\nHerria propiotzat hartu zuen, izan ere 22 urtez (1948-1970) ehunka haurri letren eta zenbakien funtsezko oinarriak irakatsi baitzizkien.\nBeretzat zuen denbora irakurtzen eta paseo luzeak egiten ematen zuen. Natura arras gustukoa zuen. Bidaiatzea, eta beste herriak eta kulturak ezagutzea atsegin zuen. Haurren eskolan maisu lanetan ziharduenean, aldi berean idazkari lanak egiten zituen. Edozein aukera baliatzen zuen ehizara nahiz arrantzara joateko, bere zaletasunik maiteenak.\nIruñean hil zen 1987ko maiatzaren 7an.\nVíctor Baraibar Burutainen (Anue Ibarra) sortu zen, mendearen hasieran. Herriak, garai hartan, ehun biztanle inguru (zertxobait gehiago) zituen.\nEzer gutxi dakigu gizon honen haurtzaroaz. Bere sorterriarekin zerikusi gutxi zuen herrian itzala utzi zuen. Gurasoek naturarekiko grina (ez da batere harritzekoa halako aberastasuna duen inguruan), eta jakintzarekikoa ernaldu zuten harengan.\nBere adineko beste neska-mutikoek ez bezala (emigratu edo herrian geratu behar izan zuten familia etxea eraikitzen), aukera berrien bila joatea eta ikastea erabaki zuen.\nBerak egin zezakeen halakorik, eta tarte txiki bat topatu zuen Zaragozako Unibertsitatean. Bertan, medikuntza ikasketak burutu zituen. 24 urte zituela lizentziatu zen Medikuntzan eta Kirurgian aipatu unibertsitatean. Ikasketak bukatuta, berehala ekin zion lana bilatzeari.\nZizur Nagusira heldu zen, eta II Errepublika (1931) aldarrikatu baino hilabete lehenago bere curriculuma aurkeztu zuen. Horretan, medikuaz gain, udaleko osasun ikuskaria zela ageri zen.\nKontzejuak mediku titularreko lanpostu bat eskatu zuen, eta Victor Baraibarren iritziz “gaitasun aski zeukan aipatu kargurako”. Kontzejuak hutsik zegoen lanpostua eman zion 1931n. Orduz geroztik, Victor buru belarri saiatu zen herriaren alde.\nItxura goibelekoa, baina eite eta harremanetarako atsegina zen. Beti egon izan zen herri txiki bateko medikuak egon behar zuen lekuan: ordu guztietan eta edozertarako.\nBerdin laguntzen zien, emaginarekin batera, erdi-urren zeuden emakumeei, edo garai hartako gaitz eta eritasunak tratatzen zituen (nafarreria, kukutxeztula, eta abar).\nAnsa familiaren lagun mina zen. Ansa familiarekin etxe berean bizi izan zen, eta haien adiskidetasuna landu zuen. Oraindik ere Victorrek herritarren gogoan dirau, borondate handiko eta jarrera oneko gizona baitzen.\nIrakurtzea oso gustuko zuen. Gizon jantzia zen, baina bere zaletasunak ezkutukoak ziren. Bere karrera profesionalaren unerik onenean zegoenean hil zen, 49 urte zituela.\nJERONIMO AIANTZ BEAMONT\n1553an Gendulainen (Zizur Zendea) sortu zen Nafar jaun prestu honen gaitasun guztia barne hartuko lukeen definizioa egin behar bagenu, hauxe litzateke: humanista handia, gaitasun intelektual handiko gizon polifazetikoa.\nMilitarra, musikaria, kantaria, margolaria, kosmografoa, enpresa-burua, eta, batez ere, berritzailea, asmatzailea. Nafarroako erresumako familiarik gorenetakoa (Catalina Beaumont eta Carlos Aiantzen semea), haurtzaroa Gendulaingo jaurerrian eman zuen. 1567an Madrilera joan zen, Felipe II.aren mutil.\nMadrilen honako hauek esaten ziren Jeronimo hizpide hartuta: “Espainian garai hartan egon zen jaunik goraipatu, balio handiko eta izen handienetako bat zen”. Izan ere, Lope de Vegak berak sartu zuen haren izena antzerki lan batean, eta hil zenean sonetoa osatu zuen haren omenez.\nAlabaina, bere bizitzako lanik aipagarriena, seguruenik ere, lurrun makina asmatu izana izango da.\nJeronimo Aiantz Erresumako Meategien Administrari Nagusi izendatu zuten 1587an. Kargua baliatuta, garai hartako meatzaritzak zituen arazo larri batzuk konpontzeko gaitasuna erakutsi zuen; besteak beste, Potosin zilar mea ateratzearena.\nUrte batzuk geroago nautikarekin lotura zuten asmakizun askotan parte hartu zuen. Itsaspekoaren lehen aurrekoa diseinatu zuen, eta horrek egundoko harridura sortu zuen Felipe II.arengan. Halaber, nekazaritza arloko ikerketak egin zituen, eta errota eta presa sistemak hobetu zituen.\nMadrilen hil zen, sen betean, 1613ko martxoaren 17an.\nPedro Ximenez Gazolatzen sortu zen, XIII. mendeko lehen erdian. Garai hartan, Iruñeko katedralak Iruñerriko eta Zizun Zendeako lurrak ez ezik, bertako biztanleen bizitza ere kontrolatzen zuen.\nGazolazko Ximenezen semea zen, Iruñeko erresuma hasiberriko aitoren seme eta zaldun nagusia. Pedroren amaren berririk ez dago.\n1242ko urtarrilaren 20an, bere izena elizaren historian ageri da, Iruñeko gotzain hautatu gisa. Antza denez, gizon hau, Jose Goñi Gaztanbideren iritziz (biografo aipagarrienetakoa) “adoretsua, menderaezina eta autoritarioa zen. Bere izaerak bazuen bere garaikide Inocencio IV.aren gogortasun, oldarkortasun eta energia irmotasunaren antzekotasunik”. Beharbada, hori lagungarria gertatuko zitzaion koroaren aurrean erlijio agintea baldintzatzeko saiakeran.\nLiskarrik gogorrena Teobalo I.arekin izan zuen; aitzakia Agoizko jabetza batzuk izan baziren ere (1244), sakoneko afera boterea zen. Gotzainak Teobaldo formalki salatu zuen Elizaren askatasunaren kontra egitea. Une horretatik aitzin, borroka latza izan zen bien artean. Teobaldok eskumikua egin izana leporatu zion gotzainari.\nKoroaren kontrako borrokari eutsi zion, oraingoan Teobaldo II.aren kontra, eta, berriro ere, borroka espiritualetik haratago joan zen milizia jainkozaleko zerbitzariaren izaera hezigaitza erakutsi zuen.\nEtsai anitz egin zituen, baita eliza-katedraren barnean ere. Monasterioekin gatazka ugari izan zituen, eta aurre egin baitzien. Horietako bat dugu Iratxe monasterioarekin izan zuena: monasterioaren mendekoak ziren elizen ordenazio askea exijitu zion Iratxeri. San Juan de la Peñako monasterioarekin (1353), frantziskotarrekin, eta Zaragozako gotzainarekin ere izan zituen liskarrak.\nBere bizitza eta lana handinahiez, boterez, harrokeriaz eta aurkariekin izandako liskarrez beterik dago. Jokoan ziren gerrak justifikatzen zituen eta, halaber, sarrera oparoak sortzen zituen instituzioaren boterea eta kontrola.\n1266ko urriaren 28an hil zen, burgoak Iruñean elkartu ziren garaian.\nPEDRO URDANOZ SENOSIAIN\nPedro Urdanoz Senosiain Angela Senosiainen eta Sebastian Urdanozen (Zizur Nagusiko aberatsetako bat) semea zen. Zizur Nagusian sortu zen 1895eko abenduaren 5ean. Bere haurtzaroa herrian eman zuen, eta, bere adineko gainerako neska-mutikoek bezalaxe, bertan jolastu eta ikasi zuen. Aitarengandik industriarako gaitasuna eskuratu zuen, eta amarengandik bizitza honetan norbait izan nahi izatea.\n1918an Pedro Urdanoz “benta”ko etxea eta hurbileko lur batzuk erosi zituen, eta bentan lan egiten zuen errotari baten alabarekin, Aurea San Migelekin, ezkondu zen. Bederatzi seme-alaba izan zituzten. Aurea bentaren eta horren inguruan sortu zen merkataritza gune txikiaren arima izan zen. Gune horretan denetarik aurki zitekeen.\n1931n Pedro Urdanozek “Urdanoz y Larumbe” sozietatea sortu zuen, Damian Larumbe koinatuarekin batera (garai hartako irin fabrika “modernoetan” esperientzia handikoa zela erakutsi zuen gizona), eta 1931ko abenduan San Andres irin fabrika paratu zuten abian, 42.000 pezetako kapitalarekin.\nPedro Urdanozek parte aktiboa izan zuen udaletxean, hamaika aldiz izan baitzen zinegotzia 1940ko hamarkadan. Urte batzuk geroago higiezinen negozioan hasi zen. Alabaina, Pedrok ez ziharduen gaur egun dagoen espekulazioagatik, gizarte interesagatik baizik, nahiz eta, enpresari ona izanik, ez zien muzinik egiten irabaziei.\n1950eko hamarkadan, bere jabetzako lurretan Etxe Handia eraikitzea bultzatu zuen, eta, halaber, Etxabakoitzen “Urdanoz Taldea” ere sustatu zuen. Etxebizitza horiek (560), aski prezio onean salduak, gero eta indar handiagoa hartzen ari ziren bere enpresetan lanean hasteko Nafarroako hiriburura etorritako langileentzat ziren. “Zizur Zubia” izeneko lana ere sustatu zuen.\nZizur Nagusian hil zen 1966ko abenduaren 27an.


"Konfinamendua bete egin behar da, seriotasunez" - Busturialdeko Hitza : Busturialdeko Hitza\nBARRUALDE-GALDAKAO ESIko medikua\n"Konfinamendua bete egin behar da, seriotasunez"\nBere izena ezkutuan gorde gura duen mediku bategin hitz egin du HITZAk; dioenez, oraingoz Gernikaldeak hartzen dituen herrietan du gaixotasunak inzidentziarik txikiena\n«Konfinamendua bete egin behar da, seriotasunez». Barrualde-Galdakao ESI-ko mediku batek koronabirusak dituen eraginei buruzko adierazpenak egin dizkio Lea-Artibai, Mutriku eta Busturialdeko Hitzari, baina bere anonimatutasuna gorde nahi du. Balorazioak eta hausnarketak egiteari uko egin dio, «ez da momentua». Hasiera batean erabakiak hartzeko unean «torpe» ibili izana onartu arren, momentu honetan egoerari aurre egin behar zaiola esan du, «ikasketa eta hausnarketak gerorako itxiko ditugu».\n«Olatuak harrapatu» izanaren sentsazioa ere badute medikuek. «Argi dago Txinan hasitako epidemia urrun ikusten genuela denok, baita herritarrek ere, eta Italiara zabaltzea inflexio puntu bat izan da». Espainiako Gobernuak hartu dituen erabakiak berandu iritsi diren esateko arinegi dela dio, «konfinamenduaren lehenengo egunetan gizarteak oraindik neurrion beharraren zalantza duelako edo norbanakoen eskubideen urraketa salatzen duela ikusita».\nArabako Txagorritxu eta Bizkaiko Galdakao ospitaleetan osasun arloko langile asko eta arrisku faktore asko dituzten gaixoak batzen dira. Infekzioa kontrolatzerako orduan horrek min handia egin digu”\nBizi dugun bezalako egoeretan, emaitzak ikusita kudeaketan izandako akatsak erraz ikusiko direla uste du. «Araba, Bizkai eta Gipuzkoan egoera hain oker egotea birusak agerraldi nabarmenena arrisku faktore handiko gunean egin izana da, Arabako Txagorritxu eta Bizkaiko Galdakao ospitaleetan. Bi horietan osasun arloko langile asko eta arrisku faktore asko dituzten gaixoak batzen dira. Infekzioa kontrolatzerako orduan horrek min handia egin digu».\nArduratsuak izatea. Aitortu du Barrualde-Galdakao ESIaren barruan, Busturialdea eta Lea-Artibai direla oraingoz gutxien kaltetu direnak, baina Bizkaian, datozen egunetan, Arabako muga erraz gaindituko dela aurreikusten dute medikuek. Horregatik, bi eskaera egin nahi dituzte: «Gizarteari eskatu nahi diogu ezarritako neurriak zorrotz betetzeko, gaixotasunaren arriskua egoera indibidualetatik haratago dagoelako, eta kutsatzeko arriskuaren banalizazioa edo konspirazio teoriak norberaren jokabidea justifikatzeko erabiltzeak, egoera honetan, komunitatearekiko arduragabea izatea delako».\nGizarteari eskatu nahi diogu ezarritako neurriak zorrotz betetzeko, gaixotasunaren arriskua egoera indibidualetatik haratago dagoelako”\nOsasun sistema kudeatzen dutenei, bestalde, langileon babesa bermatzea eskatu die: «Beharrezko materiala helaraztea behar den leku guztietara. Horrez gain, estrategia bateratua eta proaktiboa behar da, eta zenbait lekutan neurri zorrotzagoak planteatu, zenbait herri ixtea, adibidez». Diagnostikoa egiteko testak behar dituztela ere esan du, baina beharrezkoa ikusten du, baita, test horiek egiteko mekanismoak aldatzea.\nOsasuna, ezeren gainetik. Busturialdean, Lea-Artibain eta Mutrikun ere koronabirusagatik kutsatutakoen kopuruak gora egiten du egunean-egunean. Horregatik, HITZAri adierazpenak egin dizkion medikuak uste du eskualdeko ospitalearen azpiegitura sanitarioei etekin erreala ateratzeko momentu egokia izan daitekeela. Osasun zerbitzu pribatua interbenitzeko aukera ematen du Espainiak ezarritako dekretuak, eta ospitale militarrak egokitzen ere hasiak dira estatuan. «Duda barik, eskura ditugun eraikin sanitario guztiak erabilgarri izan beharko genituzke, eta beharrezkoa izanez gero, berriak egin, kanpaleku-ospitaleak barne. Madrilen gertatu dena ikusita, gurean ere holakorik planteatu beharko genuke».\nDuda barik, eskura ditugun eraikin sanitario guztiak erabilgarri izan beharko genituzke, eta beharrezkoa izanez gero, berriak egin”\nZaharren egoitzetan bizi duten egoera ere aipatu du medikuak: «Oso arriskutsua da, eta Osakidetzak bere gain hartu beharko luke horien egoera kudeatzea, enpresa pribatuen esku agon arren».\nErabakiak hartzeko unea dela deritzo Osakidetzako langileak, «eta osasun irizpideak gailendu behar dira». Horren harira, produkzioa gelditzearen alde agertu da. «Ezinbestekoak ez diren profesioak kenduta, beste arlo guztietako jarduna bertan behera uzteko momentua da, horren eragin ekonomikoa alde batera utzita».\nPandemiaren pikurik gorenena heltzear dagoen honetan, gaixotasunari aurre egin ahal izateko «arduratsuak izateko» eskatu die medikuak herritarrei. «Erosketak egitera irten ahal gara, baina erosketa horiek astean behin egin daitezke». Hala, eegoerari aurre egiteko etxean geratzea eta konfinamendua betetzea derrigorrezkoa dela nabarmendu du.\nErlazionatutako edukiaGernika-Lumoko ospitalean solairu bat hutsik dagoela gogoratu duteGernikako Zaintza sareak materiala eskatu du


Euskal idazleak irribarrez etorkizunari begira - Uriola.eus\nEuskal idazleak irribarrez etorkizunari begira\nuriola.eus 2017-10-05 10:46 Jendartea Bilbo\nEuskal Idazleen Elkarteak 35 urte bete dituela eta, aurrera begirako gogoeta umorez egitea erabaki du. Horretarako, gaur, Jule Goikoetxea eta Juan Kruz Igerabideren hitzaldia antolatu du Euskaltzaindiaren egoitzan.\nArgazkia: EIE | Ikusi handiago | Argazki originala\nHitzordu "berezia" izango da gaurkoa, Euskal Idazleen Elkarteak (EIE) jakinarazi duenez. Umorez egin nahi baitu etorkizunaz gogoeta elkarteak. Hitzaldirako titulua, eta "amua" Jule Goikoetxea eta Juan Kruz Igerabide hizlarientzat, EIEk jarritako Eta hogei urte barru? Orduan ere umorez da. Hortik abiatzeko eskatu zitzaien, EIEren esanetan "bi gizaldi, bi begirada, biak ere umorez egiteko gai".\nEIEk honako gonbidapena gehitu dio ekitaldiari: "Euskal Idazleen Elkarteak bere bazkide eta lagunekin ospatu nahi du urteurren hau. Badakigu nondik gatozen. Ikus dezagun, irribarre batekin, nora joango garen".\nHitzordua: urriaren 5ean, 19:00etan, Euskaltzaindiak Bilboko Plaza Barrian duen egoitzan. Sarrerako doakoa da, lekua bete arte.


Alokairu kontratuak luzatu eta etxegabetzeak geldituko ditu Espainiako Gobernuak | Ekonomia | Berria\nJose Luis Abalos, Espainiako Garraio ministroa, joan den asteko argazkian. Mariscal / EFE Tamaina handiagoan ikusi\n2020ko martxoak 30 10:34\nNegoziazio biziak izan dira Espainiako Gobernuaren barruan, eta, azken berrien arabera, ados jarri dira Jose Luis Abalos Garraio ministro sozialistaren taldea eta Unidas Podemos. Horrela, biharko Ministroen Kontseiluak dekretu proposamena onartuko du, koronabirusak eta larrialdiak kalte egindako maizterrei laguntzeko neurriekin.\nSei dira akordioaren puntu nagusiak. Etxegabetzeei dagokienez, familia «zaurgarriak» babestuko dira. Beste bizitokirik topatzeko aukerarik ez duten familia kalteberen etxegabetze prozedurak eten egingo dira, alarma egoera amaitzen denetik hasi eta sei hilabeteko tartean.\nBeste erabaki bat iraungitzear edo aldatzear zeuden alokairu kontratuei buruzkoa izango da. Lehen etxebizitzako alokairu kontratuentzat aparteko sei hilabeteko luzapen bat ezarriko du gobernuak. Horrek esan nahi du, besteak beste, datorren urte erdian etxejabeek alokairurik ezingo dietela igo maizterrei, alokatutakoa haien lehen etxebizitza bada.\nInteresik gabeko mikromaileguak izango dira alokairuak ordaintzeko zailtasunak dituztenei laguntzeko beste modu bat. Maizter zaurgarriek interes eta komisiorik gabeko mikromaileguak eskatuko ahalko dituzte. Sei urteren buruan itzulita izan beharko lukete mailegu hori, baina ezin izan badute, lau urteko beste epe bat gehituko zaie.\nDena den, berez zaurgarritzat joko ez liratekeen maizterrentzat ere zabalduko da mikromaileguen bidea, hala nola langabezian daudenentzat, aldi baterako erregulazioan daudenentzat, eta sarrera jakin batzuetara iristen ez diren autonomoentzat.\nEspainiako Gobernuaren dekretuak bereizi egingo ditu etxejabe handien maizterrak eta txikienak. Horrela, etxebizitzen jabeak inbertsio funtsak, aktibo kudeatzaileak, finantza entitateak edo higiezinen konpainiak badira, maizterrek zorraren erdia ordaindu gabe uzteko aukera izango dute, etxejabe handi horren kontura, edo zorra berregituratzeko aukera bizpahiru urtetan. Edonola ere, maizter horiek ICOren mikromaileguak ere izango dituzte eskura.\nICOren mikromaileguak itzultzeko gai ez diren familiek estatuaren zuzeneko laguntzak izango dituzte zor hori kitatzeko. Laguntza hori gehienez 900 eurokoa izango da hileko.


Nazioarteko komunitatea, garapen iraunkorraren bidez pobrezia ezabatu ahal izateko, une honetan mundu-mailako esparru berri bat ezarritzeko prozesuan dabil: Garapen Iraunkorrerako 2030 Agenda, Nazio Batuen Batzar Nagusian 2015ko irailean sinatu zena.\nSARE SOZIALAK: Buletinak en eta en kontsultatu ahal izango dira.\nHARPIDETZA: Halaber, formularioz eskatuz gero, norberaren e-mailean ere jaso daitezke\n2030 AGENDA BULETINAK\n(*) DATUEN BABESA. 2016ko apirilaren 27ko Datuak Babesteko Erregelamendu Orokorra betetze aldera, jakinarazten da partaideen datu pertsonalak datu- base batean jasoko direla eta datu-base hori soilik 2030 Agenda Buletina jasotzea erabiliko dela eta ez zaizkiela helaraziko hirugarren batzuei. Datuak horretarako bestetarako ez dira erabiliko. Fitxategian jasotako zuri buruzko datuak eskuratu, deuseztatu, zuzendu eta haien aurka jotzeko eskubidea duzu. Hiru bide dituzu horretarako: eskabidea posta elektronikoz bidaltzea info@unescoetxea.org helbidera, 94 427 64 32 telefono-zenbakira deitzea edo posta arrunta erabiltzea: UNESCO Etxea. Uribitarte pasealekua, 12, 2. lokala. 48001 Bilbo.


Nola egin HTML botoi dotorea eta funtzionala | Sormenak linean\nBatzuetan webguneak diseinatzerakoan, nola egiten den jakiten da HTML botoia asko laguntzen zaitu. Batez ere, funtzionala eta dotorea den diseinua sor dezakezu, ezinezkoa dela ez sakatzea eta zure webgunerako emaitza gogokoenak lortzea.\nHTML sistema jada modan ez egoteaz gain, egia da programazioan horri buruz jakin behar duzula webguneetarako, blogetarako eta baita zure marka orrirako ezin hobeak diren HTML botoietarako estekak sortzeko ere. Ba al dakizu HTML botoi funtzional eta dotorea nola egin? Nola egin esango dizugu.\n1 HTML botoia sortzeko urratsak\n1.1 Sortu oinarrizko egitura\n1.2 Gehitu botoiaren atributuak\n1.3 Eman kolorea, tamaina ...\n2 BUTTON etiketa HTML formatuan\n2.1 BUTTON etiketaren atributuak\n3 Lineako HTML botoia nola sortu\n3.2 Da botoien fabrika\n3.3 Deitu Ekintzara botoiaren sortzailea\n3.7 Pasa ezazu efektuaren botoi grafikoen sortzailea\nHTML botoia sortzeko urratsak\nZure webgunean, blogean ... lagundu nahi zaitugu eta, beraz, izan behar duzun eta ikasten oso erraza den ezagutzetako bat HTML kodea da. Horrek zure orriaren diseinuan gauza ugari aldatzeko aukera ematen du. Funtsezko elementuetako bat botoiak dira, erabiltzaileak zure orriko beste leku batzuetara edo horietatik kanpora eramateko estekekin lotuta daudelako. Ba al dakizu nola egin?\nOinarrizko urratsak hauek dira:\nSortu oinarrizko egitura\nGuztiak HTML botoiak egitura bera du. Beti berdina izango den kode batek osatzen du, baina jarri edo lotu nahi duzunarekiko aldatzen dena. Erraza litzateke:\nOrain, esteka bat izatea lortuko dugu, gehiago gabe, baina ez da botoi baten diseinuarekin ikusiko (inprimakirik ez baduzu eta horietako bat botoiak sortzea bada).\nNola itxura eman? Esango dizugu.\nGehitu botoiaren atributuak\nHTML botoia funtzionala eta deigarria izan dadin, botoiaren itxura izan behar du. Hori dela eta, hori sortzerakoan, kontuan hartu behar duzu elementu batzuk pertsonalizatuko dira. Horrela, dagoeneko pertsonalizatutako lehen kode horrek itxura hau izango luke:\nEman kolorea, tamaina ...\nAzkenean, kode berean estilo-lerro bat (estiloa) ere aplika dezakezu botoiaren tamaina, letra-tipoa, botoiaren kolorea sagua pasa eta hura pasa gabe etab.\nBUTTON etiketa HTML formatuan\nNahi duzuna botoi pertsonalizatuagoak sortzea bada, orduan bilatzen ari zaren hori etiketa hau erabiltzea da. Abantaila asko dituen arren, desabantailak ere baditu. Baina, oro har, oinarrizko eta jatorrizko erabilerarako balio dezake.\nBotoiaren etiketak, HTML kodean ohi bezala, irekiera eta itxiera ditu. Hau da, bere irekiera itxiera bitartean izango litzateke . Horien artean dago non sartzen den botoi horren informazio guztia. Ikusi dugun beste horren abantaila da botoi honek esteka bat jartzeaz gain, askoz ere gehiago ematen duela, hala nola, irudiak, lodia, lerro jauziak ... laburbilduz, behar duzun guztia.\nBUTTON etiketaren atributuak\nZein atributu jar genitzake botoian? Beno zehazki:\nIzena: botoiari eman diezaiokegun izena da. Modu honetan botoiak identifikatzen dira, batez ere hainbat dituzunean.\nMota: sailkatu egiten duzun botoia. Egia esan, botoi mota ugari sor ditzakezu, normal batetik botoi batera inprimaki bat berrezartzeko, datuak bidaltzeko, etab.\nBalioa: aurrekoarekin lotuta, botoi horren balioa zehazteko erabiltzen da.\nDesgaituta: egiaztatzen baduzu, botoia desgaituta jarriko duzu, beraz ez du funtzionatuko.\nLineako HTML botoia nola sortu\nHTML botoia sortzerakoan burua hautsi nahi ez baduzu eta nahiago baduzu laguntza bilatu Interneten botoia zuretzat egiten duten webguneen bidez edo, gutxienez, zure blogean kopiatzeko kodea lortzeko aukera ematen duten webguneak, webgunea edo nahi duzun lekuan, aukerak daude. Eta hainbat webgune lagunduko dizkizute, oinarrizko botoia edo sinpleagoa lortuz.\nHorien artean gomendatzen dugu:\nNahiko aurreratuta dago, batez ere uzten zaituelako aldatu botoiaren ia botoi guztiak. Horrez gain, aurrebista eskaintzen dizu, zure itxura ikus dezazun eta botoia sartzerakoan oinarritutako guztia pertsonaliza dezazun.\nBukaeran, Hartu kodea botoia sakatzean, HTML kodea eta CSS ere agertuko dira. Gogoratu biak erantsi, zuk eskatu duzun diseinua mantentzen lagunduko zaituelako.\nDa botoien fabrika\nHau HTML botoiak sortzeko webgune onenetarikoa da, batez ere zure helburua "ekintzara deitzea" bada. Horretarako, egin dezakezu pertsonalizatu botoiaren atzeko planoa, estiloa, letra tipoak, itzalak, tamaina eta botoiaren beste atal batzuk.\nOndoren, botoia PNG irudi gisa deskargatzeko aukera ematen dizu, baina zure webgunean kapsula dezakezu.\nDeitu Ekintzara botoiaren sortzailea\nHemen bi aukera besterik ez ditu ematen, PNG gisa deskargatu edo CSS bidez. Atzeko planoaren kolorea, botoiaren testua letra-tipoarekin eta kolorearekin pertsonalizatzeko abantaila du, baita beste xehetasunen ertza, tamaina eta koloreak ere.\nTresna hau erabil dezakezun osatuenetarikoa da. Doan erabil dezakezu eta lortuko duzu kalitatezko diseinuak, baita modernoa ere.\nTresna hau, gainera, botoiak pertsonalizatzea ahalbidetuko duenetako bat da, batez ere ertzaren ingurua, itzalak, testua zentratuta badago, justifikatuta, etab.\nHainbat testu lerro dituzten botoiak sortu nahi badituzu, tresna hau onenetarikoa da. Botoia pertsonalizatzeko modu asko ez ezik, botoiak handiagoak edo dotoreagoak ere egin ditzakezu.\nPasa ezazu efektuaren botoi grafikoen sortzailea\nTresna honi esker, horien gainean kokatzean aldatzen diren botoiak sor ditzakezu. Horrez gain, erabiltzeko HTML kodea edukitzea ahalbidetzen du, nahiz eta emaitzaren azken botoia igo behar duzun, aurrekoan ikusten duzun moduan egon dadin.\nHTML botoia egiterako orduan, eman dezakegun gomendiorik onena hori da saiatu hainbat aukera Horrela, espero duzun emaitza lortuko duzu. Ez zaitez zure buruari erakusten diozun lehenengoarekin bakarrik egon, batzuetan berritzeak edo denbora gehiago igarotzeak askoz hobeto itxura ematen lagunduko dizu. Botoi hauetakoren bat egin al duzu inoiz?\nArtikuluaren bide osoa: Sormena linean » teknologia » HTML » Nola egin HTML botoi dotorea eta funtzionala\nNola egin negozio txartelak Word-en


Ferragosto - Wikipedia, entziklopedia askea.\nFerragostoko su artifizialak Paduan\nFerragosto Italian urteko jaiegun garrantzitsuenetako bat da, izaera laikoa du eta abuztuaren 15ean ospatzen da. Egun honetan italiar andana hondartzetara edota mendira joan ohi da, hiriak turista eta bisitari kanpotarrak ez beste huts-hutsik gelditzen direlarik.\nItalierazko ferragosto izendapena latinezko Feriae Augusti (Augustoren Oporrak) hitzetatik dator. K. a. 18. urtean Zesar Augusto enperadoreak ezarritako jaieguna izan baitzen, honenbestez hilabete antzinagoko nekazaritza lanak amaitu osteko hilabete honetan ospatu ohi ziren beste jai paganoei gehituz.\nBestalde, ferragosto jai laikoak usadio edo egutegi katolikoaren Mariaren Jasokundearen jaiegunarekin ere bat egiten du, alegia, Hego Euskal Herrian eta Espainian ospatzen den jaiegun katolikoa, baina antzinakotasunarengatik baldin bada, jaiegun katolikoak erromatar jaiegunarekin bat egiten duela zehazkiago edo hobekiago esanda dago, ferragosto erromatar jaieguna Ama Birjinaren jaiegun katolikoa baina lehenagotik sortua izan baitzen.\nItalierazko hitzak eta esaldiak\nOrriaren azken aldaketa: 24 azaroa 2019, 22:23.


Uncategorized – Lea Artibaiko Eguzki\nMutrikun, Katetxe atzea zabortegi bihurtzen ari da\nBizkaia eta Mutriku arteko mugan dagoen Katetxearen atzeko aldean geroz eta zabor gehiago pilatzen da. Norbaitek lekua zabortegi moduan hartu duela dirudi. Hainbeste lata, zabor poltsa handi, botila… dago, edozer. Tartean, koltxoi zahar bat ere badago. Zabor asko dago pilatuta, hori dena eramateko kamioneta edo antzeko zer edo zer beharko dute. Zaborra pilatu den tokian zaborrik ez botatzeko kartelak ere jarri dugu.\nEgoeraz kezkatuta, eta eraikina Mutrikuko lurretan dagoela kontuan hartuta, Mutrikuko Udalari neurriak hartzeko eskatu dugu. Paraje honetaz arduratzea, errudunak bilatzea eta gune hau berreskuratzea eskatu dugu udaletxean aurkeztutako idatzi baten bidez. Inguru horretan dabiltzanei garbi jokatzeko eta zaborrak dagozkien edukiontzietara botatzeko ere eskatu dugu.\nEguzki talde ekologistatik deitoratu behar dugu, aurten ere, gure kostaldetik gertu ontzi herrestari (arrastrero) pelagikoak topatzea. Orotara zortzi itsasontzi irlandar ere zenbatu ditugu, baina ziurrenik ontzi gehiago izango dira.\nSARE PELAGIKORIK EZ!\nBeste isurketa bat Ondarruko kirol portuko ranplan\nAskotan gertatzen den moduan, ostiral honetan beste isurketa bat gertatu zen Ondarruko kirol portuko ranplan.\nOkerrena da, horrelako isurketak legalak direla. Teorikoki toki hau prestatuta dago txalupak garbitzeko, pintura zaharrak kentzeko eta margotzeko.\nBaina gure iritzirako ez dago ondo prestatua, izan ere lan honek egin eta gero zikin guztiak errekan amaitzen dute.\nSahieztu daiteke. Guk proposamen zehatz bat daukagu horrelako isurketak ez egoteko gehiago.\nHorregatik, EGUZKI Talde Ekologistatik Eusko Jaurlaritzari ( Puertos ) eskatzen diogu itsasontziei pinturarik ez kentzeko presiozko ur txorrotadekin ezta pulidorarekin ere, egoera hau konpondu arte. Bai Ondarroan, eta bai beste Gipuzkoako eta Bizkaiko portuetan.\nMaiatzaren 22, Bioaniztasunaren nazioarteko eguna. Batzuontzat lurrak oraindik gordetzen dituen habitat, naturgune edo/eta espezieen balioaz apologia egiteko edo baita aldarrikatzeko eguna. Baina beste batzuentzat garbi dago egun guztiak berdinak direla, bai behintzat naturaren balio horiek popatik hartzera bidaltzeko. Hori da gertatu dena beste behin ere Mutrikun, Mijoa errekan, maiatzaren 22an ostiralez isurketa berri bat gertatu zen.\nOraingo hau, 19:30 jota zirenean antzeman genuen eta oraingoan diogu jada Mijoan isurketak ohikoak bihurtu direlako, hamaika aldiz azken urteetan eta aurten bigarrenez, gutxienez. Hau ere, aurrekoa bezala, Mijoa industrigunetik, bertako araztegitik zetorren. Deitu genuen 112ra, etorri ziren ikuskatzera eta jakin ez badakigu ere ez dugu emaitza gehiegirik espero. Gehiegitan gertatu da gauza bera, zein amaiera izango duen jakiteko.\nHainbeste isurketa jasan ditu jada Mijoa errekak, non poligonotik beherako zatian bizidun ornodunak topatzea oso zaila den. Antzeko zerbait diote Ura Agentzairen txostenetan ere: “kalitate ezin txarragoa” du eta “ingurumena muturreraino degradatuta” dago. Eta hori Mijoa, nolabait esateko, babestutako erreka bat dela esan dezakegula. Izan ere, Mijoa bisoi europarra (mustela lutreola) Babesteko Plan Bereziaren barruan sartuta dagoela. Planaren arabera bisoi europarraren egoera eutsi edo/eta hobetzea da helburua, horretarako bere habitata, bizilekua baldintza onetan mantendu behar delarik. Martxa ederra gurea! Poligonoan dauden lantegiek, kontserba lantegiak nagusiki, eta Eusko Jaurlaritzak ez dute irtenbiderik ematen eta Planaren arduradun den Aldundiak natura eta bisoi europarrak babestu beharrean beste aldera begiratzen du.\nMijoa errekako bailararen hobekuntza ekologikoa eta uholde arriskua gutxitzeko 2009an EHUko ekologia sailekoek ( Europa mailan garrantzitsuenetakoak) ikerketa bat egin zuten eta hobekuntzak proposatu zuten. Honez gain bailarako enpresa, camping, etxebizitza eta hondartzako kantina eta zerbitzu guztietako ur zikinak Mutrikuko portuan dagoen araztegira bonbeatu behar direnez, obra guzti honek eta bidegorriaren proiektua era koordinatu eta bateratuan burutzea eskatzen dugu.\nHain zuzen bizitzen ari garen emergentziako egoera honek, inoiz baino argiago laga du zein errentagarri diren oinez naiz txirrinduz komunikatzeko beharrezko diren egitura hauek burutzea hala ikuspegi ekonomiko nola sozialetik, baita ingurumenari dagokionean ere\nBaina ez dugu ahaztu behar Mijoa erreka Saturrarango hondartzan itsasoratzen dela eta isurketa ugari hauek hondartzako ura, itsasertzeko ura ere kaltetu eta kutsatu dazaketela. Jasateko prest al gaude geuk erabiliko dugun Saturrarango hondartzan beharrezkoak diren bermeak uneoro beteko direnaren ziurtasunik ez izatea?\nBadakigu jakin, arazoaren muina, kontserberetako ur zikin industrialak garbitzeko Mijoa industriguneko araztegia txikiegia geratu dela eta Mutriku Araztegiarekiko lotura berria ez dela iristen, horren arduraduna Eusko Jaurlaritza izanik. Duela orain urtebete Jaurlaritzak Mijoa saneatzeko finantzaketa bere gain hartuko zuela berretsi zuen Ingurumen Kontseilari Iñaki Arriolak, % 100ean hartu ere. Baina 2019 ez zuen ezer egin eta 2020ko aurrekontuetan partidarik agertzen ez denez, berdin jarraituko dugu.\nBaina uste dugu, garaia dela enpresen, kontserba lantegien eta Euskoa Jaurlaritzaren artean egoera honi irtenbide bat emateko. Araztegia egokitzen ez badute, tarteko bide bat bilatu beharko dute baina gertaera larria eta arduragabea da beti natura, ingurune naturala izatea kaltetua eta errudunei musutruk ateratzea gainera.\nForu Aldundiko Mugikortasun Saileko bidegorrien arduradunak eta Eusko Jaurlaritzako koiIngurumen Sailekoak jar bitez lanean eta bila dezatela irtenbide duin eta koordinatu bat araztegia eta bidegorria eraiki bitartean.\n– Berrerabilgarriak diren maskarillak lehenestea, berrerabilpenerako ematen diren eskakizunak jarraituz ( kasu gehienertan labean 70º ordu erdi batezedukitzea).\nGoimendia auzoko errekasto batetik ura zuri datorrela jakitera eman du Ondarroako Udalak\nHITZA.Goimendia auzoan dagoen Korteta baserri inguruko errekasto batetik datorren ura ohi baino zuriago datorrela jakitera eman du Ondarroako Udalak. “Zenbait herritarrek aurreko astean eman ziguten abisua. Esan zigutenaren arabera, Korteta baserri inguruko errekastotik ura ohikoa baino zuriago zetorren”.\nHori jakinda, udalak Eusko Jaurlaritzako URA agentziara deitu zuen, eta astelehenean [otsailak 17] URA agentziako teknikari bat uraren kalitatea aztertzeko laginak hartzera bertaratu zen. “Hasiera batean barikuan [otsailak 14] etortzekoak ziren, baina azken orduko arazoak tarteko, ezin izan zuten etorri”.\nAzterketaren emaitzak ailegatu eta ura zuriagoa etortzearen arrazoi zehatzak jakin bitartean arduraz jokatzeko eskatu dute udal ordezkariek. “Ez dakigu naturak eragindako zerbait edo norbaitek isuritako produktu baten ondorioa den. Beraz, emaitzak iritsi arte kontuz ibiltzeko eskatu nahi diegu inguru horretako herritarrei”. Hori bai, gainontzeko auzoetan bizi direnentzako ez dagoela inolako arazorik azpimarratu dute. URAren emaitzak jaso orduko emaitza horien berri emango du udalak, “edozelakoak badira ere, herritar guztiek horren berri eduki dezaten”.\nZunbeltz Bedialauneta Ibaibarriaga alkateak esan duenez, ez da Kortetako erreskatotik ura zuri datorren lehen aldia; lehenago ere ura ohi baino zuriago etorri izan da leku beretik. “URAko teknikariek esan zigutenez, euri urek inguruko mineralekin egiten zuten errakzio kimikoaren ondorioa zela ura zuriagoa etortzea. Oraingoan ere gauza bera izan daiteke, baina badaezpada zehaztasun azterketa bat egiteko eskatu diogu URA agentziari”.\nOrdua da frogatzeko errekazulo horrek zergatik ekartzen duen askotan ur zuria. Gai honekin, EGUZKI-koak esan eta esan ari gara Udaletxeari, urte eta erdian gutxienez.\nISURKETA KUTSAKORRA MIJOAN, BUKAERARIK GABEKO KONTUA\nIsurketa berri bat gertatu da Mijoa errekan. Azkena hau, guk dakigula, otsailaren 4 gertatu zen, urak lodi itxura hartu zuen eta kolore gris eta arre artekoa. Gainera kiratsa zerion, ur zikinen usaia. Gertakariaren unean 112ra deitu genuen, ohi bezala.\nIsurketaren inguruan gerora jakin dugu, industrialdean kokatu dagoen araztegiak edo\ndepuradorak arazoren bat izan duela eta haren ondorioz gertatu dela isurketa.\nZori txarrez ez zaizkigu arrotzak egiten Mijoan isurketa kutsakorrak topatzea. Izan ere\nhamaika aldiz gertatu da gauza bera eta egun bertan bizitza topatzea ere zaila geratzen da.\nHorregatik uste dugu oraingoan isurketak ez dela hildako arrainik topatu. Ez diogu guk geuk bakarrik, Ura Agentziaren txostenetan bertan irakur daitekeenez, “kalitate ezin txarragoa” du eta “ingurumena muturreraino degradatuta” dago.\nMijoako ia isurketa guztien jatorria, izen bereko poligonoan dago eta poligono horrek\naraztegia badu ere, batzuetan ur-beltzen kutsadura karga handiegia delako, besteetan\naraztegian arazo bat egon delako edo beste arrazoi batengatik, isurketak errepikatu egiten dira, beti galtzaileak ingurumena eta bioaniztasuna direlarik. Ez dugu ahaztu behar Mijoa Bisoi Europarra Babesteko Plan Bereziaren barruan sartuta dagoela.\n80. hamarkadan “kutsatzen duenak ordaindu egin behar du” esaldia ezaguna egin zen baina Mijoako kasuan hori ere zalantzan jartzeko moduko esamoldea da. Badirudi, isuna ipini zuten azken kasuan, hau 100 eurora ez zela iritsi. Halako zigorrak ez dirudi oso bide eraginkorra direnik.\nArriolak esan bai, egin? Ezer ez.\nEdonola ere, arazoaren muina, Mijoa eta orohar Mutrikuko ur-beltzak garbituko dituen\naraztegirik ez daoela da eta horren arduraduna Eusko Jaurlaritza baino ez da. Duela orain urtebete Jaurlaritzak Mijoa saneatzeko finantzaketa bere gain hartuko zuela berretsi zuen Ingurumen Kontseilari Iñaki Arriolak, % 100ean hartu ere. Baina 2019 ez zuen ezer egin eta 2020ko aurrekontuetan partidarik agertzen ez denez, aurten ere kale!\nEguzki Talde Ekologista eta Antinuklearra, 2020 otsailean.\nBABESTUTAKO LANDARE BATEN HERIOTZA\nEguzki ekologista taldetik salatu nahi dugu Lekittoko Udalaren nagikeria eta arduragabekeria gertakari latzgarri batzuen aurrean. Horien ondorioz, Euskal herrian meatxaturiko landare baten populazio bat, ia erabateko desagerpena baiezta dezakegu ezinbestean.\nLandarearen izena, “Lavatera arborea” da, malvaren familikoa izaki. Maiatzetik aurrera agerian usten du loraldi ikusgarri bat . Garaieran, bi metroak erraz gaindi ditzake eta itsasoko eraginpean eta oso nitrogenatuak diren lurretan bizitzea du gustoko . Euskadin oso urria da, izan ere, ezagutzen zen populazio bakarra, Izaro irlarena zen. Horregatik, espezie hau meatxatutako Euskal landareen katalagoan barne dago kaltebera babes-kategoriarekin.\n“Kaltebera” babes-kategoria izatean, espezie berari edo berau bizi den habitat-ari edonolako jazarpen egiten zaielarik, delitutzat eta ez infrakzio soiltzat hartzen da. Hortaz gainera, kaltetutako habitat-a lehengoaraztea behartzen da nahitaez. Beraz, esan beharrik ez dago tamaina handiko arazo baten aurrean aurki gaitezkela espezie honi kalteak sorraraztean.\nLekitton badira urte batzuk Santa Katalina, 8-ko txaleta eta ondoko kontenedoreen artean, “Lavatera arborea” populazio txiki baina osasuntxu bat sortu zela kala-txoriak tarteko. Azken txori hauek, Lavateren hazien garraiolariak baitira. Populazio berri honek 60 landare alek inguru osatzen zuten 50 metrotan zehar barreiatuta.\n2016.ean Santa katalinarako pasealeku berriaren lanak hasi zituzten eta itxura batean ingurugiro azterketa gutxieneko bat egin gabe. Izan ere, Santa katalina, 8-ko txaletaren inguruko zatia egiterakoan, Lavatera arborea 20 bat ale erauzi zituzten, multzorik sendoena desagerraraziz. Hala ere, egindako bide-harresia eta amildegiaren artean,1-3 metroko zabalera zuen tarte bat libratu zen, bertan 40 ale irauten zutelarik egoera oso onean, gaitz erdi. Hilabete batzuk beranduago egundoko ametsgaizto batek asaldatu gintuen. Pasealekuko langile talde batek Lavatera guztiak erauzi zituen eta kalea erdian zeuzkaten pilatuta guztion erakusgarri. Ezin sinetsi begien aurrean geneukan ikuspegia. Langileek harresiaz bestaldeko tarte hori “ajardinatzen” ari ziren landare aromatikoak landatuz eta horretarako, lehenengo, “belar-txar” guztiak kendu behar. Langileei egindako astakeriaz ohartarazi genien eta Lavaterak berriro lehen bait lehen landatu zitzaten eskatu genien; kasu egin ezean Ertzaintzari deituko genuela meatxatu eta gero. Jarraian Udaletxera jo genuen gertatutakoaren berri ematera, ezinezkoa zirudiena alegia. Udaletxeko teknikariak ez zuen Lavatera landarearen ezagupenik ezta Lekittoko populazioaz. Azalpen mordoa eman genion eta langileekin eginikoa, ere bai. Halaber, ohartarazi genuen lorazainak ere jakinaren gainean egon behar zutela landare-altxor hau zaindu zezaten.\nMilagroo!! Landareak berriro landatu zituzten langileek. Hala ere, aleen erdia oso kaltetuta geratu zen trasplantearekin.\n2017.ean udaletxeko lorazainek desbrozatu zuten Lavateren bizitokia. 2 metrotako landare bat zerraz ipurditik moztu ere. 2018.ean eta 2019.ean udaletxeko langileek jarraitu zuten leku berean desbrozatzen eta honezkero belarrak besterik ez dago eta bakarrik Lavatera bi eusten dute horman desbrozadoratik libre.\nEguzkitik eskatzen dugu Lekittoko Udaletxearen “Lavatera arborea” meatxatutako landarearekiko erakutsitako utzikeria eta jarrera suntsitzailea erabat aldatu dezala behingoagatik eta lehengoratzea bere habitat-a ahal bezain laster guztiona den bioaniztasunari zor diogun errespetuagatik.


Baldintzapeko askatasuna lortu du Urko Labeaga sopeloztarrak - Sopela - Hiruka.eus\nBaldintzapeko askatasuna lortu du Urko Labeaga sopeloztarrak\nErredakzioa 2021-08-03 16:52\nUrko Labeagaren artxiboko irudia.\nEtxeratek jakinarazi duenez, hirugarren graduan zegoen orain hilabete batzuk, eta orain baldintzapeko askatasuna aitortu diote Urko Labeaga preso sopeloztarrari. Kontuak horrela, ez da espetxera itzuli behar izango.\nUrko Labeaga sopeloztarrak 50 urte ditu, eta 1998an espetxeratu zuten. Orain hiru urte, Asturiaseko Villabona kartzelan zegoela, ama hil zitzaion. Gero, Martutenera gerturatu zuten, eta, 2017an, zigorraren hiru laurdenak bete zituen, hau da, aske gelditzeko bete beharreko zatia.\nIker Rincon Moreno abu 02 Plentzia\nEuskal preso eta iheslarien eskubideen alde zortzigarrenez itsasoratu ziren zapatuan Plentzian ehunaka lagun. Itsas Martxa hondartzetako ekimena bu...


Bilbo hiriaren ikuspegi berri bat - Uriola.eus\nBilbo hiriaren ikuspegi berri bat\nuriola.eus 2014-05-15 13:14 Jendartea Bilbo\nZortzi hilabetetan Bilboko barruti bakoitzeko obra bana kaleratuko dute Aitor Gomez, Asier Olabarrieta eta Unai Villenak. Literatura, musika eta argazkigintza nahastuz "gure irudimenarekin unibertso bisual, literario eta soinudun propioa sortu eta hiriaren ikuspegi berri bat" eman nahian. Deustuko ‘Atzealdean, ezkutuan’ lehen ekarpenaren ostean, aurrera begirako lanak azaldu dizkigute.\nProiektua osatzen duten elementuak deskribatzeko zenbaki bat aukeratu beharko balute, dudarik gabe hirua aukeratuko lukete; proiektuak hiru ardatz dituelako (Sorkuntza, Bilbo eta Euskara), proiektuko sorkuntza lanek hiru diziplina uztartzen dituztelako (literatura, musika eta argazkigintza), eta hiru direlako proiektua bultzatu eta elkarrekin gauzatzen ari diren pertsonak (Aitor Gomez, Asier Olabarrieta eta Unai Villena).\nHiruek amankomunean dute diziplina ezberdinetan sortzaile direla, eta euskara eta Bilbo "maite" dituztela. Bat-etortze horretatik eta euren adiskidetasunetik jaio da Hiri asko bere baitan proiektua. Bilboko zortzi barrutiak abiapuntutzat hartuta, "hiriaren ikuspegi berri bat" eman gura dute: "Gure irudimenarekin sortutako unibertso bisual, literario eta soinuduna baliatuz".\nHorrela, Bilboko zortzi barrutietako bakoitzean argazki bana egingo du Aitorrek, barruti bakoitzarekin lotutako euskarazko testua idatziko du Unaik eta barruti bakoitzari musika ipiniko dio Asierrek; hiruen artean zortzi argazki-testu-musika-lan edo obra sortuko dituzte. Obra hauek formatu ezberdinetan emango dituzte ezagutzara: birtualki (blog honen bidez eta liburuxka digital batean) eta fisikoki (ikus-entzunezko emanaldi baten bidez, argazki erakusketa batean, eta liburuxka+CD batean).\nProiektu honekin zortzi hilabete (2014ko apiriletik azarora arte) iraungo dituen sorkuntza prozesuari ekin diote: indibidualki sortu, bakoitzak sortutakoa besteek sortutakoari batu, hiruoe lana nahastu eta elkar aberastuz. Prozesuak bere barnean hartuko ditu ondorengoak:\n8 argazki-testu-musika-lanak sortzea (eta blog honetan hilero haietako bat plazaratzea)\nEstudio batean testuak eta musika uztartuz grabaketa egitea\nLiburuxka digitala eta liburuxka+CDa sortzea\nArgazki erakusketa sortzea\nIkus-entzunezko emanaldia (azaroak 29an Bilborock aretoan)\nDiziplina ezberdinak eta euskarri tradizional eta berritzaileak nahastu nahi dituzte, eta "ondare txiki bat utzi nahi diogu Bilbori". Emanaldiaren ostean erakusketa libre geldituko da, Bilboko udal-barrutietan zehar mugitzeko, eta interneten bloga eta liburuxka digitala egongo dira zintzilik, erakusketaren osagarri, egindako lana Bilbon barrena eta kanpora heda dadin.\nSorkuntza prozesuan ez dute bakarrik egon nahi: "Arestian aipatutako guztiaren zati handi bat proiektuaren jasotzaileekin partekatuko dugu sare sozialen bitartez, eta parte hartzera animatuko zaituztegu bertatik". Bilbo, argazkigintza, literatura eta musikarekin zerikusia duten sarrerak egingo dituzte proiektuaren profiletan (Facebooken eta Twitterren), eta iritzia eskatuko dute "zuen ezagutzak gurekin partekatzera animatuko zaituztegu, eta gonbitea luzatuko dizuegu prozesuaren fase ezberdinetan, hainbat modutan, partaide izateko". Sorkuntza prozesu "bizia" eman nahi diote proiektuari, eta espero dute prozesuak aurrera egin ahala, p"ertsona eta talde ezberdinekin harremanak sortu eta sendotzen joatea".\nHiri asko bere baitan, Bilboko Udaleko Euskara, Gazteria eta Kirol Sailaren Gazteria zerbitzuak antolatutako “Ideiak Martxan” lehiaketaren sariduna da.\n4 Aurrera doa Indautxu Eguna\n5 Alde Zaharreko Santiago Katedraleko Portikoa egokituko dute erabilera libre eta publikorako\nAlde Zaharreko Santiago Katedraleko Portikoa egokituko dute erabilera libre eta publikorako\nEuskal Herriko tontorren igoera ekimena deitu du Sarek asteburuan\nErnaik eraldaketa sozial baten aldeko manifestazioa deitu maiatzaren 7an\nElkarretaratzea deitu dute gaur Israelen atxilotutako Juana Ruiz Sanchezen askatasuna aldarrikatzeko\nDavid Beriain eta Roberto Fraile Euskal Herriko kazetariak hil dituzte Burkina Fason\nErrondokok auzo etxea hustutzearen aurkako mobilizazioak deitu ditu\nHainbat mobilizazio antolatu dituzte Maiatzaren Lehenean\nOEEk pertsona migratzaileen banku-diskriminazioaren aurkako martxa abiatuko du ostegunean\nMobilizazioa deitu du LABek maiatzaren 1ean\nSindikatuek mobilizazioa egin dute espetxe politika normalizatu bat eskatzeko


Ingurumena - ORDIZIAKO UDALA - Results from #128\nORDIZIAKO UDALAK ETA ARANZADI ZIENTZIA ELKARTEAK BOST URTERAKO LANKIDETZA HITZARMENA SINATUKO DUTE OIANGUREN KUDEAKETARAKO\n2013 Abendua 10\nAranzadi elkarteak Oiangurako kudeaketa plana osatu du, eta 2014an hainbat jarduera egitea aurreikusten da\nOrdiziako Udalak eta Aranzadi Zientzia Elkarteak bost urterako lankidetza hitzarmena sinatuko dute datozen egunetan. Hitzarmen horren bitartez, eta aurten egindako kudeaketa planean oinarrituz, Aranzadi izango da Oianguko paisaia eta natur ondarearen ikertzaile, kudeatzaile eta hezitzailea, beti ere, Ordiziako Udalarekin elkarlanean.\nAUZOKONPOSTAREN KANPAINA BERRIA\n2013 Abendua 9\nZelai partikularrik ez duten etxeek konposta egiteko aukera dute Ordizian\nEtxean sortzen dugun materia organikoa, gure hondakinen %40 inguru, aprobetxatzeko aukera izaten dugu; eraldatze prozesu natural baten ondorioz konpost bihurtzen baita materia.\nOIANGUREN PARKERAKO PRESTATU DEN KUDEAKETA PLANAREN AURKEZPENA EGINGO DA BIHAR\nOrdiziako Udalak eta Aranzadi Zientzia Elkarteak bost urterako lankidetza hitzarmena sinatuko dute parkearen kudeaketarako\nOianguren parkerako prestatu den kudeaketa planaren aurkezpena egingo da bihar, hilak 10, udaletxeko pleno aretoan, 18:30ean. Aurkezpenean orain arte egin diren ekintzen berri emango da, eta Aranzadi elkarteak datozen urteetarako esku artean dituen asmoak jakinaraziko ditu.\nHONDAKINEN GAIKAKO BILKETA %78RA IRITSI DA ORDIZIAN\n2013 Azaroa 28\nAbenduaren 1etik aurrera zuzenketa protokoloa jarriko du martxan Ordiziako Udalak\nOrdizian hondakinak biltzeko sistema aldatu zenetik lau hilabete pasa direnean (uztailaren 12an hasi ziren hondakinak atez ate biltzen), Ordiziako Udaleko gobernu taldeak herritarrak, merkatariak eta ostalariak zoriondu nahi ditu hondakinen bilketan izaten ari diren jarrera arduratsuarengatik, eta herri iraunkorrago bat izatea posible egiten dutelako . "Gaur egun, Ordizian hondakinen %78 gaika biltzen da. Uztailera arte, gaika biltzen zen kopurua %36koa zen, egungoaren erdia.", jakinarazi du Igor Eguren Ordiziako Udaleko alkateak.


ARGAZKIAK | Antiguaotarrak Kontsumo Taldea | 2 orrialdea\nKategoriaren artxiboak: ARGAZKIAK\nZorionak euskalakari guztioi!\n2011-04-20 Otarkide\tUtzi iruzkin bat\nEgon ginen Korrikan! batzuk Km gehiago (Aupa Toz!) eta beste batzuk gutxiago korritu genituen baina eman genion euskarari gure babesa eta argazki hauen bidez uzten dizuegu horren testigantza!\nOpor onak pasa\nKuskusa, oilasko eta barazkiekin\n2011-02-28 Otarkide\tUtzi iruzkin bat\nJoan den astean, antiguaOtarrak kontsumo taldeko ekoizleekin egin genuen bilera-afaria, kontsumitzaile eta ekoizleen arteko harremanak sendotzeko. Oso interesgarria eta atsegina izan zen eta sekretua Maritxuk prestatutako afari paregabean egon daitekenez errezeta pasatzen dizuegu:\nOsagaiak: (barazkiak zati handietan doaz moztuta beraz kalkulatu zati pare bat bakoitzarentzat)\n– Garaiko barazkiak (kasu honetan: patatak, azenarioak, aza eta kalabaza)\n– Espeziak: Kurria, kominoa eta kurkuma\nAlde batetik saltsa gozo bat prestatzen da, tipula, pasa eta azukrearekin. Nahiko denboraz eduki behar da sutan tipula asko egin eta pasak berriz puzten diren arte.\nBitartean, barazkiak eta oilaskoa zati handietan zatitzen dira eta lapiko handi batean egosten dira ondorengo ordenean: lehendabizi tipula jartzen da olio pixkabatekin eta urez estaltzen da. Jarraian aza eta azenarioa gehitzen zaio eta baita espeziak ere (hauek, bakoitzaren gustuaren arabera baina kominoak du protagonismoa kasu honetan). 15 bat minutu geroago kalabaza eta patata gehitzen zaio eta barazki guztiak egin arte uzten da sutan.\nAmaitzeko, oilaskoa eta barazkiak egosi ditugun saldarekin kuskusa egiten da (1/1 neurrian).\nZerbitazeko, barazki bakoitzetik zati bat edo bi, kuskusa, eta kuskusaren gainean saltsa gozoa jartzen da.\nOso errezeta egokia da, hasieran dena txikitzeak lan pixka bat ematen badu ere gero egiten uztea besterik ez bait da! Eta zerbait ez bazaizue argi gelditu, argazki hauetan begira dezakezue!\nOn egin eta mila esker Maritxu!\nPatata Tortilla Lehiaketa\n2011-01-29 Otarkide\tUtzi iruzkin bat\nUrtarrilaren 21ean, Antiguako jaien barruan patata tortilla lehiaketa antolatu genuen. Lehendabizi Maddik prestatutako bideo bati esker kontsumo taldearen nondik norakoak ezagutu genituen eta ondoren, epaimahaiaren lan “gogorraren” ondoren, irabazleak ezagutu genituen Txikiren eskutik.\nLehenengo saria Ixaxkun Intxaustik eraman zuen eta bere hitzetan, tortilla paregabeak egiteko trukoa “bertako produktu ekologikoekin egitea”. Argazkietan ikus dezakezue zein itxura ona zuten denek! Beraz, animatu bertako produktuak eta garaian garaiko produktuak erabiltzera, gizarte justuago bateruntz hurratsak emateaz gain, osasunean eta zaporean nabaritzen da eta!\nMaddi, Txiki, Epaimahaikide, Dokako lagun eta parte hartzaile guztiei MILA ESKER!\nAntiguaOTARRAKen lehenengo saski banaketa!\n2010-08-04 Otarkide\tUtzi iruzkin bat\nKaixo denoi! Maiatzak 20ean lehenengo bilera egin genuenetik bi hilabete besterik ez dira pasa eta dagoeneko hasi gara barazkiak eta ogia jasotzen! Zaila bazirudien ere talde polita osatu dugu, konprometitua, dinamikoa eta parte hartzailea eta ezaugarri horiekin ez dago hau geldituko duenik! Eta zer esanik ez Javi, Lizardi baserriko gure barazki ekoizlearen laguntzaz!\nAtzo denok gerturatu ginen momentuz barazkiak eta ogia jasotzera… eta aurpegiak ikustea besterik ez da behar!\nOrain bigarren plateraren bila jarraitu beharko dugu lanean!\nIkusi argazkiak hemen!


Azkarren deskonposatzen diren 4 elikagaiak | Consumer\nAzkarren deskonposatzen diren 4 elikagaiak\nElikagai batzuk ahulagoak dira beroaren aurrean, eta, beraz, gutxiago jasaten dituzte egoera onean\nEgilea: Marta Chavarrías 2017-ko abuztuak 4\nSalmonella, E. coli edo Listeria bakterio patogenoei beroa gustatzen zaie. Horregatik da garrantzitsua udako hilabeteetan elikagai galkorrak (haragia, hegaztiak, itsaskiak eta arrautzaz egindako produktuak) manipulatzean neurri osagarriak hartzea. Elikagaiak tenperatura egokian mantentzea, hau da, hoztea, mikroorganismoen hazkuntza atzeratzea, nutrizio eta organoleptiko ezaugarriak aldatu gabe. Artikulu honetan, lau elikagai ahulenak zein diren eta azkarrago honda ez daitezen nola saihestu azaltzen da.\nElikagai guztiak ez dira berdinak, ez dira berdin hondatzen eta ez dute balio-bizitza bera. Elikagai freskoak, hala nola haragia eta arraina, galkorrak dira, eta horrek esan nahi du askoz azkarrago hondatzen direla. Udan, hori bereziki delikatua da; izan ere, toxiinfekzio-arriskua nabarmen handitzen da, tenperatura altuek bakterio-hazkuntzarako laguntzen baitute. Bakterio bakar bat, 25 bat orduz, 25 ºc-tik gorako tenperaturan uzten dena (udan erraz lor daiteke), 17 milioiko populazioa sor dezake. Horregatik behar dutehigiene eta kontserbazio neurriak zorrozki betetzea. Eta arreta berezia jarri behar da denborari eta tenperaturari eta, batez ere, elikagai motari..\nElikagaiak kontu handiz erabili behar dira udan, elikagaien toxikazioak saihesteko. Egiten diren akats nagusietako bat, eta horrela handitzen da arriskua, kontserbatzeko tenperatura desegokiak mantentzea da, behar ez bezala egostea edo higiene desegokia izatea. Salmonella, E. coli, Campylobacter eta Listeria, esaterako, azkarrago hazten dira tenperatura beroagoetan. Elikagai hauek bereziki kalteberak dira:\nTenperatura altuek salmonella garatzen laguntzen dute arrautzan, eta horren eragina areagotu egiten da bero hilabeteetan. Arreta berezia jarri behar da saltsetan, prestakinak ez baitira egosten. Garrantzitsua da egiten den bitartean higiene- eta manipulazio-neurri zorrotzak jarraitzea eta, 24 ordu baino lehen kontsumitzen ez bada, baztertzea.\nArrautzekin arazorik ez izateko, funtsezkoa da tenperatura; izan ere, bat-bateko aldaketek kondentsazioak eragin ditzakete oskolaren gainean, eta horrek erraztu egiten du germenak ugaltzea eta arrautzaren babes-hesiaren desintegrazioa.\nArrautzaren Institutuak gomendatzen du azala finkatzea, garbi eta ongi etiketatuta egotea; kontsumo-data gomendatua etxean, etxean, arrautzak hozkailuan finkatzea; ez da beharrezkoa plater eta sukaldeko tresnak giro-tenperaturan uztea; ez utzi arrautzarik giro-tenperaturan, eta eskuak eta sukaldeko tresnak ongi garbitu arrautza erabili aurretik.\nZigalak, ostrak, txirlak, abakandoa, muskuiluak edo lanpernak dira udako hilabeteetan ohikoenak. Elikagai hau, freskoa denez, oso sentikorra eta erorkorra da, azkar deskonposatzen da eta baliteke jateko segurua ez izatea, baita denbora-tarte labur baten ondoren ere. Itsaski gordinak edo gutxi egosiak birusak eta bakterio kaltegarriak izan ditzake.\nArriskuak saihesteko, garrantzitsua da erosketan koloreari erreparatzea, azala leun eta distiratsua izatea eta maskorrak itxita egotea. Mariskoa ahalik eta freskoena kontsumitu behar da, erosketaren egun berean. Sukaldean ez bada, hozkailuan gorde behar da.\nProteina eta uretan duen edukiagatik, haragia Salmonella, Listeria eta E. coli bakterioek kutsa dezaketen elikagaia da. Arriskuak saihesteko, garrantzitsua da erosketa-garaian prebentzio-neurriak hartzen hastea. Horrela, erosiko den denbora ahalik eta gehien murrizteko erosten diren azken elikagaiena izango da, harik eta etxean hozkailuan edo izozkailuan gordetzen den arte.\nEgosten ari garela, arreta jarri behar da pieza guztia ondo egiten dela. Haragia zenbat eta gordinik gelditu, orduan eta arrisku handiagoa dago elikagaiak intoxikatzeko. Gainera, haragi gordina egon den leku berean eginda dagoen haragia ez da jarri behar, kutsadura gurutzatuak saihesteko.\nMikrobioen hazkuntza da arrainaren mehatxu nagusietako bat. Bere segurtasunari eragiten dioten patogeno nagusiak Vibrio, Campylobacter eta Staphylococcus aureus dira. Salmonella, Listeria monocytogenes eta Shigella bezalako bakterioak ere ohikoak dira, baldin eta 10 ºc baino tenperatura altuagoak lortzen badira arrainetan. Arrainaren narriadura mikrobiologikoa funtsezko bi parametrorekin lotuta dago: harrapatzen denetik eta kontserbazio-tenperaturan dagoen manipulazioa. Zenbat eta tenperatura altuagoa izan, orduan eta arrisku handiagoa dago mikroorganismoak garatzeko.\nKontsumorako egokia den arrainak errespetatu egiten ditu freskotasun, higiene eta osasun arauak. Pieza bakoitza garbitu, erraiak ahalik eta azkarren kendu, gordin jan nahi den arraina izoztu eta kantitate justua prestatu behar da. Aldatutako arrain batek itxura lehorra du, distirarik gabea, begiak eta begi-ninia hondoratuak eta zikinak, eta haragi biguna. Kontserbatzeko tenperatura (hoztea) eta egostea funtsezkoak dira arraina egoera onean mantentzeko.\nelikadura-arriskua huevo-eu marisco-eu uda\nItsaskia eta kadmioa: hauek dira ohartarazpenak\nOrban beltzak dituzten otarrainxkak jan ditzakegu?\nMolusku freskoak aukeratzeko (eta etxean kontserbatzeko) aholkuak


Zer dakar bigarren faseak? - Lasarte-oria - Txintxarri.eus\nZer dakar bigarren faseak?\nTxintxarri Aldizkaria 2020-05-25 08:00\nNormaltasun berria edo Bizi Berri izendatu duten horretara igarotzeko bide erdia egina du Euskal Autonomia Erkidegoak. 2. fasean sartu gara. Hauek dira datozen bi asteetan kontuan hartu beharreko zenbait baldintza.\nEusko Jaurlaritzak atzo argitaratu zuen, Espainiako gobernuaren arauekin batera, 2. fasea egituratuko duen Lehendakariaren dekretua Euskal Herriko Agintaritzaren Aldizkarian. Nahiz eta muga batzuk mantendu, mugikortasun askatasuna handiagotzea dakar epe berriak. Gutxienez, bi astez luzatuko da, ekainaren 7a arte; eta ondoren, orain arteko joerari eutsiz gero, azken fasea helduko da.\nAtalez ataleko baldintzetan sartu aurretik, kontuan hartu beharreko zenbait:\nOrain arte bezala, lurralde historikoa da muga.\nTaldeen muga 15 lagun dira.\nMaskara derrigorrezkoa da 2 metroko segurtasun distantzia gorde ezin denean.\nSegurtasun eta higiene neurriak mantendu behar dira. Eskuak maiz garbitu eta sarri ukitzen diren gainazalak ez ukitzea.\nErantzukizunez jokatu eta babes neurriak bete. Kontu berezia izan talde zaurgarriekin: adinekoak, haurdun dauden emakumeak eta aurretik gaixotasun kronikoak dituztenak.\nOrain arte indarrean zeuden ordu tarteak ezabatu dituzte.\n70 urtetik gorakoek eta arrisku taldeek lehentasuna izango dute 10:00-12:00 eta 19:00-20:00 artean. Gainerako herritarrei eskatu diete ahal duten heinean tarte horietan ez irteteko, pilaketak ekiditeko. Hala ere, edonor edonoiz irten daiteke kalera.\nHaurrek ez dute kalean egoteko denbora mugarik.\n15 lagun arteko bilerak egin daitezke etxebizitzetan, lokal pribatuetan edo erabilera publikoko guneetan.\nBisita egin ahalko zaie zahar etxetako, elbarritasuna duten egoitza zentroetako eta tutoretzapeko etxebizitzetako egoiliarrei. Halaber, eurek ere kalera irteteko aukera izango dute zehaztutako araudiaren arabera.\nTaberna eta jatetxeek barrualdean zerbitzua eman dezakete. Kontsumitzaileak eserita egon behar dira eta 2 metroko tartea gorde behar da mahai edo mahai multzoen artean.\nBai barrualdean bai terrazan, edukiera erdia bete dezakete.\nTxokoak edo gastronomia elkarteak zabal daitezke, % 50eko edukiera arte.\nTaldeak 15 lagun artekoak izan daitezke.\nDiskotekek eta gaueko aisialdi tabernek itxita jarraituko dute.\nMerkataritza guneak zabal daitezke: Gune komunetan %30 edukiera arte eta denda barruetan % 40. Haurrentzako jolas guneak eta atseden guneak itxita. Ezin da gune komunetan geldi egon.\nSaltoki txikiek ordutegi berezia mantendu behar dute 65 urtetik gorakoentzat.\nAzokak egin daitezke orain arteko segurtasun neurriekin eta udalek ezarritako mugekin.\nTurismo aktiboa eta natura jarduerak (mendi ibilaldiak eta antzekoak) askatasunez egin daitezke, 20 lagun arteko taldeetan. Ahal dela aurrez hitzordua eginda.\nHotel eta alojamenduetak gune komunak erabil daitezke, edukiera eta segurtasun mugekin.\nMezak % 50eko edukiera arte eta 1. faseko neurriekin: maskara gomendagarria, segurtasun tartea gordetzea, lokala desinfektatzea.\n100 lagun arte atari zabalean. 50 lagun leku itxietan.\n25 lagun atari zabalean. 15 lagun leku itxietan.\nDBH 4, Batxilergo eta Lanbide Heziketako zentroak ireki daitezke.\nHizkuntza eskolak, akademiak eta autoeskolak lanera buelta daitezke.\nHeren bateko edukiera eta online formakuntza lehenetsi.\nEkaineko lehen astean, gainerako ziklo eta mailetako irakasleak eta irakasle ez diren langileak berriro lanean hastea xedatzen da, ikastetxeetan hezkuntza-jarduera egiteko.\nMuseoak. Edukieraren %50 arte segurtasun baldintzak bermatzen badira eta garbiketa lanek ondarea kaltetzeko arriskurik ez bada. Ukitzeko materiala debekatuta dago (audiogidak edo eskuorriak)\nLiburutegiak. Bilduma guneak itxita egongo dira eta irakurketa lekuak, ordenagailuak eta katalogoak garbitu egin beharko dira erabili ondoren. Edukiera % 30ekoa da.\nMonumentuak. Bisitak banaka edo etxe berean bizi diren pertsonekin egingo dira.\nErlijio guneak. Jarraitu beharreko ibilbide bat marraztu beharko da bisita egiteko.\nZinema areto, antzoki nahiz auditoriak. Ireki daitezke, eserlekuak aurrez zehaztuta. Heren bateko edukiera, gehienez, 50 pertsona leku itxian eta 400 atari zabalean, eserita.\nProfesionalak ez diren kirolariek klubaren azpiegiturak erabiltzea izango dute, baina lan saioak banaka egingo dituzte.\nEstalita dauden kirol azpiegiturak ireki ahal izango da, % 30eko edukierarekin. Goi mailako kirolariek, profesionalek eta federatuek erabili ahal izango dituzte, aurretik hitzordua eginda. Aldagelak erabilgarri izango dira.\nIgerilekuak. Atari zabalekoak nahiz estalitakok zabal daitezke, % 30eko edukierarekin; segurtasun distantzia mantentzerik ez bada, edukiera txikitu beharko dute. Aurrez hitzordua eskatu behar da eta federatutako kirolariek lehentasuna dute. Aldagelak erabilgarri izango dira.\nHondarretan bi metroko segurtasun distantzia mantendu beharko da toallen artean, etxe berean bizi direnen artean eta hamabost pertsona baino gutxiagoko taldeen kasuan izan ezik.\nDutxak eta aldagelak banaka erabili ahal izango dira.\nKirol eta aisialdi jarduerak baimenduta egongo dira segurtasun tartea mantentzen bada.\nEdonork bainua edo eguzkia har dezake.


Galerak laurdenera murriztuta itxi du urtea Eroskik - Debagoiena - Goiena.eus\nGalerak laurdenera murriztuta itxi du urtea Eroskik\nJon Berezibar 2016-05-26 09:13\nBalantze ekonomiko berria aurkeztuta, banaketa kooperatibak jada "amaitutzat" jo ditu saneamendu operazioak eta nabarmendu dute Zurekin izeneko eredu komertzialak izan duen arrakasta. Datuetan, fakturazioa 6.058 milioi eurokoa izan da eta galerak 61 milioikoak.\nPrentsa ohar bidez jakinarazi ditu banaketa kooperatibak 2015 urteko kontuak. 61 milioi euroko galerak izan ditu Eroskik aurreko urtean, hala, 2016ko urtarrilaren 31an, emaitza negatiboa txikituta itxi du urte ekonomikoa Eroskik; %78ko hobekuntzarekin. Emaitza horrekin, beraz, amaitutzat jo dituzte saneamendu operazioak.\nEkitaldi ekonomikoa, azaltzen dutenez, elikagaien merkatuaren hazkunderik ezak eta erregaien prezioaren deflazio egoerak markatu dute. Halaber, fakturazioari eutsi izana lorpentzat jotzen dute Eroskin, dendetan eginiko birmoldaketaei, EROSKI Kluba programaren arrakastari eta frankizia denden hedapenari esker.


Legebiltzarrak atzera bota du Unibertsitaterako lege proiektua - - Hiruka.eus\nLegebiltzarrak atzera bota du Unibertsitaterako lege proiektua\nUkberri 2003-12-30 22:25\nSAk, PPk eta PSEk aurka bozkatu dute; hala ere, hirukoak ekimena lege proposamen bezala bideratzeko eskaera aurkeztu du porrot egin eta berehala, "2004. urtean bertan legea izan dadin"\nEzustekorik ez zen izan eta Eusko Legebiltzarreko osoko bilkurak atzera bota zuen atzo Unibertsitaterako lege proiektua. Izan ere, Sozialista Abertzaleek (SA), PPk eta PSE-EEk legearen testuaren nahiz EAJ, EA eta IU-EBren zuzenketen aurka bozkatu zuten; alabaina, porrota gertatu eta minutu gutxi batzuk igarota, hirukoak Eusko Legebiltzarrean bertan ekimena aurkeztu zuen lege proiektua lege proposamen moduan bideratzeko. Lege proposamenak testu osoa izango luke, hots, oposizioko hiru taldeen zuzenketak barne. Hirukoaren ustea da era horretara onartu ahal izango duela legea, SAren laguntzarekin, eta PPren zein PSE-EErena ere baduela argudiatuz.


Ibarrako Emakumeen eta Gizonen Berdintasunerako I. plana - Albisteak - Ibarra\nIbarrako Emakumeen eta Gizonen Berdintasunerako I. plana\nDatozen 4 urtetan gauzatzeko plana diseinatu du Ibarrako Udalak, herritarrekin egindako lanketatik abiatuta.\nIrati Ozaita Azpiroz, Ibarrako Udaleko zinegotzia da, eta Berdintasun eta Aniztasun batzordeburua da. Egun, Gizarte Antropologia ikasi ondoren, Ikasketa feministak eta generokoak unibertsitate masterra egiten ari da eta beraz, gaurkoan landu nahi dugun gaiaren inguruan hitz egiteko pertsona egokiena dugu aurrean.\nZer da Ibarrako emakumeen eta gizonen berdintasunerako I. plana?\nEmakumeen eta gizonen berdintasunerako I.go plana, diagnostiko bat oinarri hartuta, herritarrekin eta udalean egin den lanketa baten emaitza da. Egindako lan honek, datozen lau urteetarako herrian egin beharreko ekintza eta helburuak biltzen ditu, egin beharreko lanketaren berri emanaz. Hau horrela, datozen urteetan bertan landu ditugun gaiak herrira bideratuko ditugu, herritarren bizi-baldintzak hobetu eta genero arteko desberdintasunak gutxitu eta berdintasunezko herri baterantz pausoak ematen joateko.\nGaur egun, oraindik ere emakume eta gizonen arteko berdintasunetik urrun gaudela esango zenuke Ibarran? Zergatik?\nAldaketa anitz eman badira ere, oraindik ezin esan dezakegu berdintasunean bizi garenik. Horregatik, herri mailan eta eremu zehatzetan esku hartzea garrantzitsua dela deritzogu. Horrela, eremu horietan esku hartuz egoera aldatzeko garaian gure alea jarriz. Lanketa hauek aldaketan laguntzen dute, baina aldaketa erreala pertsonal mailan egin beharra dago.\nZer behar ikusi duzue herrian plan hau egiten hasteko?\nAurretiaz emakume eta gizonen berdintasunari buruzko herri mailako diagnostikoa egina zegoen. Hau eginda, eta berdintasuna lortzeko bidean pausoak emateko asmoz, Plana garatzea pentsatu genuen. Honekin, dauden beharrak eta ekintza zehatzak bideratzen baitira. Honela, eta planean jasota dauden ekintzei bide emanez, herritarren arteko bizi baldintzak hobetzea dugu helburu, guztiok maila berean herrian parte-hartu eta parte izateko aukera izan dezagun.\nNork hartu du parte berdintasun plana burutzen?\nElhuyar aholkularitzarekin elkarlanean, alde batetik herritarrekin; elkarteetako ordezkari nahiz gazteekin eta bestetik, Udaleko langile eta politikariekin burutu dugu plana. Oso garrantzitsuak dira, herritarren bizipen eta testuinguru ezberdinetako ekarpenak, herri mailako planak garatzerakoan. Azken finean, plana herritar guztientzat izango baita eta gai honen inguruan, guztien iritziak jasoaz, denentzat pentsatuz burutu nahi izan dugu berdintasun plan hau.\nZein da plan honen helburu nagusia?\nHelburu nagusia, lehen aipatutakoarekin lotura eginez, herrian eta herritarrek sumatzen dituzten hutsune edo aldatu beharreko esparruetan lanketa egin eta eman daitezkeen pausoak ematea izango litzateke. Beti ere, herritar guztiek egin nahi duten hori egiteko genero ikuspegiko baldintzarik izan ez dezaten.\nAzaldu iezazkiguzu mesedez, plan honek dituen lan ildo nagusiak.\n4 ardatzetan egituratzen da: berdintasunerako gobernantza, balio-aldaketa eta emakumeen partaidetza soziopolitikoa, herri hezitzailea eta zaintzailea eta indarkeria sexistarik gabeko herria.\nArdatz bakoitzak hainbat helburu jasotzen ditu, eta baita helburu horiek lortzeko martxan jarri beharreko ekintzak ere. Lau urteko indarraldia izango du planak (2017-2020), urte hauetan garatzeko ekintza-sortak jasotzen dituelarik.\nHonekin batera, ardatzak, helburuak, ekintzak, horiek gauzatzeko behar den aurrekontua, ardurak, emango diren lankidetzak eta jarraipen eta ebaluazio adierazleak jasotzen dira.\nAurrera begira, zein bide-orri duzue mahai gainean?\nHemendik aurrerako pausoak ere bide berberetik eman nahi ditugu. Bilerak oso emankorrak izan dira eta parte hartzaileen jarrera positiboki baloratu nahi genuke. Eta aurrera begira ere elkarkidetzan jarraituko dugula espero dugu. Bide honetan, herritar guztiengana iristea izango zen ederrena, bakoitzak bere eremuan eragin dezan.\nAmaitzeko, berdintasun plan hau, gaur ospatzen den indarkeria sexistaren aurkako egunarekin erlazioan jartzeko ariketa egingo zeniguke?\nIndarkeria ezberdinak badaude ere, emakumeen kontrako muturreko indarkeriak asaldatzen gaitu sozialki gehien. Zoritxarrez, horrelako egunen beharra dugu oraindik, egoera hau salatu eta ikustarazteko. Baina badaude, beste hainbat egoera egunerokotasunean gertatzen direnak eta behar bezainbesteko garrantzirik ematen ez diogunak. Emakumeok, libreki herriko hainbat esparrutan lasaitasunez gozatzeko zailtasunak izaten ditugu.\nHonelako planek, ez dute indarkeria hau errotik ezabatuko, baina hauen aurkako bidean pauso handi bat da herritarrak kontzientziatu eta beren barne hausnarketara bide egitea. Garrantzitsua da, tresnak eskaintzea auto hausnarketa egin eta inguruan gertatzen dena beste betaurreko batzuekin ikusteko.


Itxaso Martin kazetari, idazle eta ikerlariaren bisita jaso genuen atzokoan. 2012an argitaratu zuen “Ni, Vera” eleberria birramonaren arrastoari segika. Izan ere, bolada bat zurrunbiloa...\nOhartzerako, joan zaigu ikasturtea. Ekainaren 16an izango dugu uda-aurreko azken saioa, eta Jamaica Kincaid izango dugu paperezko bidelagun. Kincaid Karibeko idazle gailenetariko bat da, Antigua uh...\nOhartzerako, joan zaigu ikasturtea. Ekainaren 9an izango dugu uda-aurreko azken saioa, eta Jamaica Kincaid izango dugu paperezko bidelagun. Kincaid Karibeko idazle gailenetariko bat da, Antigua uha...\nMaiatzean, “Ni, Vera”\nMaiatzaren 12an Itxaso Martin kazetari eta idazlearen “Ni, Vera” eleberria aletuko dugu Irakurri Matten. 18:00etan elkartuko gara Alondegian eta idazlea gurekin izango da. Itxaso Martin...\nApirilaren 14an Annie Ernaux idazlearen “Pasio hutsa” lana izango dugu mintzagai Irakurri Matten. Duela urte pare bat autore beraren “Emakume bat” liburua landu genuen. Ordu...\nMari Luz Estebanekin solasean\nPlazera izan zen Mari Luz Esteban antropologo, ikerlari eta poetarekin solasean aritzea. Hemen, atzoko saioko argazki hautatuak.\nAinhoa Odriozola taldekidearen iruzkina\n2015 ots 25\nEskola konbentzionalak irakurketa indibiduala bultzatzen badu ere, irakurle txokoetako saio bakoitzak erakusten dit norbere golkoan irakurritakoa taldean elkarbanatzeak pentsamendua aberasten duela...


Beste hizkuntzak: Afrikaans (af)العربية (ar)Azərbaycan dili (az)euskara (eu)Esperanto (eo)Беларуская (be)български (bg)বাংলা (bn)bosanski (bs)Català (ca)česky (cs)Deutsch (de)Ελληνικά (el)English (en)English (Canada) (en_CA)English (United Kingdom) (en_GB)español (es)فارسی (fa)Suomen (fi)français (fr)Gàidhlig (gd)ქართული ენა (ka)한국어/조선말 (ko)Кыргызча (ky)Latin (la)latviešu valoda (lv)magyar nyelv (hu)Hrvatski (hr)Hunns-rikk (hrx)Bahasa Indonesia (id)íslenska (is)Italiano (it)日本語 (ja)Bahasa Melayu (ms)Norsk bokmål (nb)Nederlands (nl)Polski (pl)Português (Brazil) (pt_BR)Português (pt)Română (ro)русский (ru)slovenčina (sk)Српски (sr)svenska (sv)ภาษาไทย (th)Türkçe (tr)gjuha shqipe (sq)українська (uk)Tiếng Việt (vi)中文、汉语、漢語 (zh)简体中文 (zh_CN)香港繁體中文 (zh_HK)臺灣正體中文 (zh_TW)\nUbuntuargitalpen egonkor berriena\nStellarium iturburu irekiko software libre eta doakoa da. 3Dtako zeru errealista erakusten du, begi hutsez, prismatikoz edo teleskopioz ikusten duzuna bezalakoa.\nPlanetarioetako proiektagailuetan erabiltzen da. Zehaztu zure koordenatuak eta kito.\nIzar iheskor bat Jupiter-en ondotik igarotzen. Intentsitate desberdinak hauta ditzakezu Ikusi leihoan.\nikusi pantaila-argazkiak »\nOrioneko nebulosa handia. Sakatu N nebulosen etiketak erakusteko.\nPlaneten dantza ESOren egoitza nagusiaren gainean, Munich-etik gertu.\nZeru osoko konstelazioen ikuspegia, beren mugak, Esne Bidea.\nKonstelazioen irudiak ikusgai.\nKlikatu ezkerreko irudian xehetasunetarako\n600.000 izar baino gehiagoko katalogo lehenetsia\nasterismoak eta konstelazioen irudiak\nnebulosen irudiak (Messier katalogo osoa)\nEsne Bide errealista\natmosfera, egunsenti eta ilunabar oso errealistak\nplanetak eta beren sateliteak\nArrain-begi proiekzioa planetarioen kupuletarako\nIspilu esferiko proiekzioa zure kostu-txikiko kupularako\ninterfaze grafiko berria eta teklatu bidezko kontrol zabala\nsareta ekuatorial eta azimutalak\npaisaia aldagarriak, orain ikuspegiaren proiekzio esferikoarekin\nsatelite artifizialak, okularren simulazioa, teleskopioen konfigurazioa eta abar gehitzea ahalbideratzen duen plugin sistema\nsareko baliabideetatik eguzki sistemako objektu berriak gehitzeko aukera...\ngehitu zure espazio sakoneko objektuak, paisaiak, konstelazioen irudiak, script-ak...\n1 GiB RAM edo gehiago\n1.5 GiB diskoan\nProiektuaren koordinatzailea: Fabien Chéreau\nGaratzailea: Bogdan Marinov, Alexander Wolf, Timothy Reaves, Guillaume Chéreau, Georg Zotti, Marcos Cardinot, Florian Schaukowitsch\nIntegrazio jarraitua: Hans Lambermont\nTestatzailea: Khalid AlAjaji\neta komunitate osoa.\nStellarium-i buruz gehiago ikasi, sostengua lortu eta proiektua lagun dezakezu esteka hauetan:\nMEG (Maiz Egindako Galderak)\nerroreak jakinarazi, ezaugarri berriak eskatu\nMac OS X-erako\nWindow-erako (32 bit)\nWindow-erako (64 bit)\nStellarium-en garapeneko bertsiorik berriena Bazaar-en, banatutako berrikuspen kontrol sistema batean, gordetzen da. Stellarium-en garapeneko bertsioak konpilatu nahi badituzu, bertatik eskuratu behar duzu iturburu-kodea.\nStellarium-i buruz denbora errealean berriketan aritzeko erabili freenode IRC sareko #stellarium IRC kanala. Erabili zure IRC bezero gustukoena chat.freenode.net-era konektatzeko edo probatu web-ean oinarritutako interfazea.\nsostengatzaileak eta lagunak\nStellarium garatzaile taldearen esfortzuari esker ekoizten da, ondorengo pertsona eta erakundeen laguntza eta sostenguarekin.